OnePlus 5: με τιμή 450 δολάρια και στο Geekbuying | Techblog.gr\nOnePlus 5: με τιμή 450 δολάρια και στο Geekbuying\nΚυριακή, 14/05/2017 · Λαΐδα Λιμνιάτη OnePlus 5\nΜετά το OppoMart, το OnePlus 5 έκανε την εμφάνισή του και στο Geekbuing, επιβεβαιώνοντας τις φήμες τόσο για την τιμή του, όσο και για τα χαρακτηριστικά του.\nΣύμφωνα με την εγγραφή του Geekbuing, το OnePlus 5, θα έρχεται με οθόνη QHD 5,5 ιντσών, επεξεργαστή Qualcomm Snapdragon 835, Adreno 540 GPU, RAM στα 8GB, αποθηκευτικό χώρο 64GB, εμπρόσθια κάμερα στα 16 megapixel, οπίσθια κάμερα στα 23 megapixel. Η μπαταρία του θα είναι χωρητικότητας 4.000 mAh, ενώ θα τρέχει το Android 7,1 Nougat.\nΗ τιμή του είναι στα 449,99 δολάρια (ήτοι 414,76 ευρώ, σύμφωνα με το site). Την ίδια τιμή είχε δώσει και το Oppomart πριν από περίπου μια εβδομάδα.\nΚαι αυτή η φωτογραφία το δείχνει με διπλή κάμερα και στα χαρακτηριστικά αναφέρεται “dual back camera 23 MP”. Ωστόσο, στο GSM Arena αναφέρεται ως διπλή κάμερα στα 12 MP. Είναι πιθανό επίσης το Geekbuing απλά να χρησιμοποιεί χαρακτηριστικά βασιζόμενο στις διαρροές από το διαδίκτυο.\nΛίγο διάστημα απέμεινε ώστε να μάθουμε κι επίσημα τα χαρακτηριστικά.\nΘα το φέρουν τα skroutzομαγαζα;Επισημα θα έρθει στην χώρα μας;Δειχνει τούμπανο!!\n@ Φώτη δεν χρειάζεται να το φέρουν στα μαγαζία αρκεί να το αγοράζεις απ’ευθείας απο την OnePlus όπως το 3 & 3Τ. Τα χαρακτηριστικά του, ειδικά αν έχουν φτιάξει λίγο τις βραδυνές λήψεις στην κάμερα, είναι top of the top. Σκέτο android, με dash charge και 4000mAh , 835 επεξεργαστή και 8 Gb δεν θα έχει αντίπαλο στα android.\n@Φωτης δεν υπάρχει λόγος για να έρθει έχει πανευρωπαϊκό κατάστημα αγοράζεις με κάρτα και έρχεται σε λίγες μέρες και τελος\nΝέο ΤΟΥΜΠΑΝΟ κινητό από την OnePlus !!!!\nΑναρωτιέμαι αν θα κρατηθώ και δεν θα το τσιμπήσω, ενώ έχω ήδη στα χέρια το άλλο αστραπο-τούμπανο 3T (128gb black limited edition) που ήδη κυκλοφορεί και πραγματικά δεν έχω ΚΑΝΕΝΑ παράπονο.\nΝομίζω ότι θα γίνει best seller το συγκεκριμένο πολύ σωστή κίνηση από one, παρότι κάτοχος συσκευής apple … απλά δεν ξέρω τι μπορεί παραπάνω να προσφέρει κάποια άλλη εταιρεία !!!\nShut up and take my money 😵 καταστάσεις δε θα πω πολλά δε χρειάζεται.\nΣε παρακαλω βγάλε κ ένα 5 ιντσών σε παρακαλωωωωωω 😭😭😭😭😭 .\nΑπό software updates πώς τα πάει αυτή η εταιρία;;\nDemis@ κ tester@ το ξερω αλλα θελω να το παρω με την μια κ γρήγορα απο εδω..Δεν ψωνίζω με καρτα κ online..Δεν το κάνω ποτε..Γι ´αυτο το ειπα..\nΦώτη συγνώμη που επεμβαίνω αλλά γνώμη μου πάντα γρήγορα δε θα επερνα τίποτα,κανένα τηλέφωνο κανενός κατασκευαστή.να περάσει κανένα 3μηνο να φανούν παιδικές ασθένειες.τοσα έχουμε δεί.\n😂😂😂😂😂😂😂😂 τι ήταν αυτό;\nNikos. Ελεος! Εχεις κινητο που ανετοτατα το κρατας 4 χρονια…\nGianniklis .νομιζω καλα μιλησες για φωτη\nπαιδια ποσο εχει πλεον το one plus 3 και το 3τ??\nΑν είχε μεγαλύτερη οθόνη θα ήταν το επόμενο μου κινητό… Μπας κ βάλει κ plus στις 6 ίντσες… Μπα… Τι λέτε;\n@manos από θέματα upadate τα πάει πολύ καλά. Έχουμε τη nougat εδώ και πολύ καιρό στο κινητό μας. Αντε με το καλό να βγει να το παρουμε. Από τα καλύτερα κινητά αυτή την στιγμή στην αγορά\nΤέλειο παιδιά, τέλειο!!!!\n@Φωτης δυστυχώς αν έρθει στα μαγαζιά και στην χώρα μας κλπ θα πρέπει να πλυρωσει\nΠρόσθετο τοπικό φόρος\nΑυτό αυτόματα σημαίνει τα 450 ευρώ να γίνουν 700\nΑν δεν σε ενοχλεί αυτό τότε άλλαζει το θέμα\nTiamat @ παλι δεν καταλάβατε τι ήθελα να πω,.Με την μια που ειπα δεν το ειπα για να το παρω κ καλα με το που βγει..Το ειπα οτι οταν θελω κατι να αγοράσω θα παω κατάστημα κ θα τσιμπησω..Δεν θα το παρω με καρτα να περιμένω κ να μπω σε αυτήν την διαδικασία γιατι δεν ξερω κιόλας κ δεν το εχω κανει ποτε..Αυτο..Παπαροκα@ πιο θα πάρεις τελικα;\nDemis@ αυτο δεν το υπολόγισα..\n@manos εγω έχω το 3Τ και κάθε μήνα έχω software update. Αυτη την στιγμή έχω Nougat 7.1.1 και έχει βγει και σαν beta (αλλά δεν κατεβάζω beta, περιμένω την τελική έκδοση κάθε αναβάθμισης) και νέο update.\nνέα beta, διόρθωση\n@Φωτης Aν δεν ξερεις να χρησιμοποιεις καρτα και γενικα τις online αγορες γιαιτ χρειαζεσαι ενα τοσο δυνατο κινητο;\nΕλπίζω μόνο η 5,5″ QHD να είναι amoled γιατί πουθενά πλέον δεν το αναφέρει. Θέλω να πιστεύω πως δεν θα ξαναγυρίσει στις lcd.\nΣτα 450€ πιστεύω θα κάνει πολύ καλές πωλήσεις. Ελπίζω να έχουν περισσότερα αποθέματα στις αρχές γιατί θα γίνει πανικός όπως και όλες τις προηγούμενες χρονιές και θα υπάρχει μεγάλος χρόνος αναμονής.\nΚαι φυσικά, όπως προειπώθηκε, να περάσει ένα εύλογο χρονικό διάστημα να λυθούν τα οποία προβλήματα και μετά η αγορά. Αν και το παρελθόν έχει δείξει ότι η εταιρεία βγάζει πολύ ποιοτικά τηλέφωνα.\nΜόνο ένα πράγμα, να μην βγει πάλι καμιά T έκδοση κατά το φθινόπωρο και μας τρελάνουν. Αλλά δεν νομίζω να γίνει το ίδιο φέτος γιατί απ’ ότι φαίνεται δεν θα υπάρχει και νεότερος επεξεργαστής από την Qualcomm για να δικαιολογήσουν αλλαγή. Ειδικά αν βάλουν και μεγάλη μπαταρία εξ’ αρχής.\nΔεν υπάρχει πιθανότητα να βγει με μεγαλύτερη οθόνη να το τσιμπήσουμε επιτόπου;; Οι 5.5 ειναι πια λίγεςγιαυτο το επιπεδο.\ngeorge νομιζω ειναι λιγο χαζομαρα αυτο που λες,οτι το κινητο αυτο ειναι μονο για ονλινε αγορες?η tap to pay? μπορει να τον βολευει το μεγεθοσ,η να του αρεσει το pure android σε μια νεα τετοια συσκευη, η να του αρεσει η καμερα,η τα νεα features του κινητου ασε που αφου δεν ξερει μπορει να μαθει δεν ειναι κατι τοσο δυσκολο πιστευω..Ντ.Ζ το κινητο νομιζω ειναι μεγαλουτσικο…οχι?δεν το εχω δει απο κοντα απλα γενικα εχω δει dimensions του και αλλων και μου φαινεται κανονικο προσ μεγαλο οποιοσ εχει αν μπορει να πει η να επιβεβαιωσει!!\nέχω το oneplus 3t. είναι μεγάλο το μόνο αρνητικό που βρίσκω αλλιώς το κινητό πυροβολάει..:)\nαν το έβγαζε σε 5 ίντσες θα ήταν super\nΚαλά εκεί στην oneplus οι τύποι είναι πολύ έξυπνοι..\nχρήμα θα βγάλουν κ φέτος αυτό είναι δεδομένο\nΦωτης σκεφτομαι s7 dual Vs oplus5\nΑπο τωρα ειναι φανερο οτι το one plus θα υπερεχει σε ταχυτητα, στορατζ, λειτουργικο, ραμ, google assistant (το s7 δεν υπακούει σε ok google), εγγυηση ενω το s7 θα υπερεχει σε οθονη και καμερα.\nΕιμαι συνολικά υπερ του oneplus αλλα πολλα θα κριθούν αν ειναι αδιάβροχο ,κατι πολυ σημαντικό για μενα\nΠαπαροκάς το oneplus 3t είναι αδιάβροχο πάντως μπορείς να το δεις και στο youtube\nedit τον τιτλο, geekbuYing.\nΤι παθατε σημερα 😛\nΡε παιδια μην σας νοιαζει για ελλαδα… μπειτε στο επισημο σάιτ και αντιπροσωπευει την ελλαδα. Στο λάιβ τσατ τα παιδια ειναι αστερια και απο το σάιτ το 3Τ εχει 430 ΧΩΡΙΣ ΜΕΤΑΦΟΡΙΚΑ ΚΑΙ ΧΩΡΙΣ ΔΑΣΜΟΥΣ ΠΑΡΑΚΑΛΩ! Τα εχει φροντισει ολα η εταιρια. Μακραν το καλυτερο Αντροιντ. Μερικοι χαρακτηριζουν το OXYGEN OS καλυτερο και απο το στοκ αντροιντ\nΑν είναι όπως την εικόνα η μπροστινή πλευρά χωρίς κυρτή οθόνη, αλλα με τόσο μικρα περιθώρια αριστερά δεξιά, τέτοια χαρακτηρίστηκα και τετοια τιμη εχει μια καλή οθόνη και το πάχος του παραμείνει στα 7,3mm τοτε μπορει να ειναι ο λόγος που θα επιστρέψω σε Android! Περιμένουμε και θα δουμε !!\nAν έπαιζε στις 5”- 5.2” και αν ήταν ισάξιο των S7/S8 στην κάμερα θα το έπαιρνα. Γι’ αυτούς που δεν τους ενδιαφέρουν αυτά τα δύο πράγματα, είναι χωρίς αντίπαλο η πιο value for money επιλογή.\nΌσον αφορά το κομμάτι της κάμερας πιστεύω πάλι θα είναι πολύ δυνατό αν το πάρουμε συγκριτικά με το 3Τ. Δεν διαφωνώ ότι η Samsung τελευταία έχει πάει τις βραδινές λήψεις ένα βήμα παραπέρα αλλά σε blind test ήδη το 3Τ επιλέχθηκε από τον κόσμο ως το καλύτερο ακόμα και από κινητά του 2017. Σίγουρα έλειπαν και άλλες μεγάλες μάρκες αλλά ακόμα και έτσι είναι από τα κορυφαία στον τομέα.\nκαλυτερα να μν πιστευεις οτι βλακεια δεις στο ιντερνετ\nπρωτον σχεδον κανενα γνωστο κινητο δεν ειναι αδιαβροχο\nαλλα επειδη δν ξερετε την διαφορα ας πουμε οτι αντοχη στο νερο και αδιαβροχο ειναι το ιδιο\nτο 1+3 δν ειναι αδιαβροχο ουτε το κανονικο ουτε το τ\nειναι ωρα να σταματησετε να μεταφερετε την καθε βλακεια που ανεβαζει ο καθενας στο Utube\nχτες μου εσπασε ο γιος μου το OPX.\nαν και απο το πρωι εχω φαει τον κοσμο για να βρω ανταλλακτικο οθονης σε νορμαλ τιμη οπως και αξιοπιστο service…αλλα τιποτα.\nοπως και να χει…μαλλον λεω να περιμενω για το OP5.\n@JohnWave Το OP5 θα είναι πιο δυνατό από το s7/s8 (και από το s8+) σε ιπποδύναμη (αναμένουμε και για την κάμερα φυσικά)!\nΌσο για το μέγεθος εμένα προσωπικά μου αρέσει λίγο πιο μεγάλο (δηλαδή 5.5″ με 6″ το πολύ!).\nΠάντως συμφωνώ πως είναι μια VFM πρόταση!\nBill έχει 10 βιντεάκια που το ρίχνουν σε νερό και δεν παθαίνει τπτ σε κανένα βιντεάκι\nτο xiaomi mi6 που είναι και splash resist όπως λέει και η εταιρία το βάζει ο άλλος μέσα σε ποτήρι με νερό και έβγαλε μπουρμπουλίθρες μπορείς να το δεις στο youtube\nΑυτή η εταιρία, δεν θα βγάλει ένα τάμπλετ;;;\nΑμάν πια !!\nδεν με ενδιαφερει τι δειχνει το utube\nμε ενδιαφερει τι ειναι στην πραγματικοτητα\nεισαι τοσο ανικανος να σκεφτεις οτι ειναι αδιαβροχο και οτι δν υπαρχει καμια αναφορα επισημη απτην εταιρια για αυτο το πραγμα?\nκ μν μ κανεις σε παρακαλω υποδειξη για ενα κινητο που εχω στα χερια μου και δν το βλεπω απτο utube\nποσο εισαι 5?\nbill 2 είμαι..\nτο κινητό το έχουμε πολύ εδώ μέσα όχι μόνο εσύ. πιστοποίηση ip το ξέρουμε ότι δεν έχει.. εγώ είπα ότι είναι αδιάβροχο από εκεί και πέρα ο καθένας αν ψάξει μπορεί να βρει πληροφορίες\nκαι εδώ τελειώνω την συζήτηση μαζί σου\nOnePlus 5: Νέο update φέρνει επιτέλους EIS στην κάμερα\nΤρία χρόνια μετά την κυκλοφορία του, το OnePlus 5 παίρνει EIS στην κάμερα, χάρη στο νέο update που κυκλοφόρησε η εταιρεία.\nSmartphones OnePlus OnePlus 5 OnePlus 5T\nOnePlus 5 και 5T: Ξεκίνησε η αναβάθμιση σε OxygenOS 10\nΤρίτη, 26/05/2020 · Χάρης Αναγνωστόπουλος\nΤα OnePlus 5 και 5T κυκλοφορήσαν το 2017. Τρία χρόνια μετά, η εταιρεία συνεχίζει να υποστηρίζει τα δύο smartphones και τώρα διαθέτει για αυτά το Android 10.\nΔευτέρα, 27/04/2020 · Χάρης Αναγνωστόπουλος\nΤηρώντας τη δέσμευση της, η κινέζικη κατασκευάστρια ανακοίνωσε την πρώτη Open Beta έκδοση του OxygenOS 10 για τα OnePlus 5 και 5T.


Κ-20 Λαμία - Κ-20 Παναθηναϊκός 0-2 φιλικό\nΉττα με πολλά κέρδη για την Κ-20! (pics)\n• 8 Αυγούστου, 2017\nΤη φιλική ήττα με σκορ 2-0 από την Κ-20 του Παναθηναϊκού, γνώρισε η αντίστοιχη της Λαμίας το απόγευμα της Τρίτης στη Στυλίδα.\nΟι παίκτες του Λάκη Παπανικολάου είχαν καλό πρόσωπο και ειδικά στο δεύτερο ημίχρονο που ανέβασαν την απόδοσή τους, είδαν όμως τους «πράσινους» να πετυχαίνουν δύο τέρματα και να παίρνουν τη νίκη. Ασφαλώς βέβαια, σε τέτοια παιχνίδια το αποτέλεσμα είναι το τελευταίο που μετράει, με τους «κυανόλευκους» να αφήνουν πολύ θετικά σημάδια για το μέλλον.\nΤο παιχνίδι είχε καλό ρυθμό στα πρώτα του λεπτά, με τον Παναθηναϊκό να έχει την πρωτοβουλία των κινήσεων και κάποιες καλές στιγμές. Βέβαια, αυτές δεν ήταν πολλές, με το «τριφύλλι» στο μισάωρο να πιέζει περισσότερο. Η Λαμία από την πλευρά της μετά το τάιμ-άουτ για να δροσιστούν οι δύο ομάδες στο 25', ισορρόπησε το ματς, αφήνοντας χώρους στους τυπικά φιλοξενούμενους και «χτυπώντας» με κόντρα επιθέσεις. Πάντως, το 0-0 δεν άλλαξε μέχρι την ανάπαυλα.\nΗ εικόνα των «κυανόλευκων» ήταν πολύ καλύτερη στην επανάληψη, όπου μπήκαν πιο δυνατά από τους «πράσινους» και τους πίεσαν ασφυκτικά. Ακόμα κι έτσι όμως, ο Παναθηναϊκός ήταν αυτός που πήρε προβάδισμα, στο 64' με πλασέ του Σέχου μέσα από τη μεγάλη περιοχή. Εννιά λεπτά αργότερα, η ομάδα μας έχασε τεράστια ευκαιρία να ισοφαρίσει, με τον Μουρούτη να μην μπορεί να βάλει την προβολή σε γύρισμα του Καρακούση από αριστερά.\nΠαρότι οι παίκτες του Λάκη Παπανικολάου είχαν πολύ καλή εικόνα, στο 77' ήρθε και το 2-0 από το «τριφύλλι» με απευθείας εκτέλεση φάουλ του Κουντουριώτη. Από εκεί και πέρα, τα τελευταία λεπτά είχαν εντελώς διαδικαστικό χαρακτήρα, με τη Λαμία να μην παρατάει όμως το παιχνίδι και να πιέζει για το γκολ. Μάλιστα στάθηκε άτυχη σε δύο περιπτώσεις. Αρχικά στο 85' το διαγώνιο σουτ του Γιατσά έφυγε δίπλα από το δεξί κάθετο δοκάρι, ενώ τρία λεπτά αργότερα η προσπάθεια του Μουρούτη το «τράνταξε». Έτσι, το 2-0 διατηρήθηκε μέχρι τέλους.\nΚ-20 ΛΑΜΙΑ (Λάκης Παπανικολάου): Σκιαθίτης (59' Πουλίτσας), Καραγιάννης Χ. (71' Παντελάκης), Παπαλέξης (63' Μουρούτης), Νικολακούλης, Αντωνίου, Κασούμης (62' Βασιλειάδης), Κωστίκας (70' Γιάτσας), Μπουσάι, Λαμπρόπουλος (57' Μουρούτης), Φούντας (75' Λίκα), Καραγιάννης Η. (57' Καρακούσης)\nΚ-20 ΠΑΝΑΘΗΝΑΪΚΟΣ (Κώστας Φραντζέσκος): Χριστογιώργος, Παπαθανασίου, Ζωγραφάκης (60' Ξεπαπαδάκης), Μανιδάκης Γ. (60' Σέχου), Μανιδάκης Ν., Θεοχάρης, Θεοδωράκης (60' Τσίγκος), Καλομοίρης (60' Παλασκώνης), Ντιρμίσι (60' Δημητρούλας), Σούτσε (60' Σκεντεράι), Ραφαήλ (60' Κουντουριώτης)\nΓΗΠΕΔΟ: Αθλητικό Κέντρο Στυλίδας.\nΜένουν ακόμα δύο!\nΠαραμένουν Στογίλκοβιτς, Φύκας!


«Η Σεγκολέν έκλεισε την πόρτα στο παρελθόν» - ΤΑ ΝΕΑ\ntanea.gr > Κόσμος > «Η Σεγκολέν έκλεισε την πόρτα στο παρελθόν»\n«Η Σεγκολέν έκλεισε την πόρτα στο παρελθόν»\nΗ σύντροφος του Φρανσουά Ολάντ, Βαλερί Τριερβελέρ\nTANEA Team 20 Οκτωβρίου 2011 | 01:47\nΜήνες την πολιορκούσαν οι δημοσιογράφοι. «Θα μιλήσω όταν δεν θα μπορώ πια να κάνω αλλιώς», απαντούσε εκείνη. Η ημέρα αυτή ήρθε τελικά στις 13 Οκτωβρίου, τρεις ημέρες πριν από τον δεύτερο γύρο των σοσιαλιστικών primaires. Η Βαλερί Τριερβελέρ, η 46χρονη δημοσιογράφος του πολιτικού ρεπορτάζ που βρίσκεται από το 2006 πλάι στον Φρανσουά Ολάντ, αρχικά ως «ο τρίτος άνθρωπος» στη σχέση του με τη Σεγκολέν Ρουαγιάλ, από τον Ιούνιο του 2007 ως ανεπίσημη αγαπημένη του και, τέλος, από τον Οκτώβριο του 2010 ως η πάντα διακριτική σύντροφός του, λύνει πρώτη φορά τη σιωπή της στο τελευταίο τεύχος του «Nouvel Observateur».\nΓνωρίστηκαν στα τέλη της δεκαετίας του 1990, εκείνη κάλυπτε το Σοσιαλιστικό Κόμμα για λογαριασμό του «Paris Match», εκείνος ήταν νεαρός βουλευτής. Η σχέση τους ήταν για χρόνια επαγγελματική και σιγά σιγά ανέπτυξαν οικειότητα, «η οποία μια μέρα μεταμορφώθηκε σε κεραυνοβόλο έρωτα… Αντισταθήκαμε, ήταν το απόλυτο απαγορευμένο. Εγώ ήμουν παντρεμένη (με τον δημοσιογράφο Ντενίς Τριερβελέρ, από τον οποίο απέκτησε τρία παιδιά), εκείνος δεν ήταν ελεύθερος και ήταν πολιτικός».\nΜεταξύ των δύο γύρων των primaires, η Σεγκολέν Ρουαγιάλ χάρισε τη στήριξή της στον Ολάντ. «Εδειξε για πρώτη φορά πως έκλεισε την πόρτα στο παρελθόν», σχολιάζει η Τριερβελέρ. Το να μοιράζεται τον καλό της, υποψήφιο για τη γαλλική προεδρία πια, με την πολιτική «της στοιχίζει», αλλά τον στηρίζει απόλυτα. Εκείνη λέει με ειλικρίνεια την άποψή της, ο Ολάντ την ακούει με προσοχή. Η Τριερβελέρ προτιμά πάντως τον ρόλο της συντρόφου από εκείνον της πολιτικής συμβόλου: «Είναι εξαιρετικός στη χάραξη στρατηγικής, δεν έχει ανάγκη εμένα».\nΓΑΛΛΙΑ - ΠΑΡΙΣΙ - ΗΛΥΣΙΑ ΠΕΔΙΑ - ΚΑΡΛΑ ΜΠΡΟΥΝΙ - ΣΥΖΥΓΟΣ - ΝΙΚΟΛΑ ΣΑΡΚΟΖΙ - ΠΡΟΕΔΡΟΣ - ΕΓΚΥΟΣ - ΟΛΟΣΩΜΟ - ΕΚΔΗΛΩΣΗ


Γρηγόρης Αρναούτογλου: Η εξομολόγησή του προκαλεί αίσθηση… | daypress.gr\nΚυριακή 06 Ιουνίου 2021 20:50 Κοσμικά\nΟ Γρηγόρης Αρναούτογλου, σε συνέντευξη που έδωσε στο Plan be του Ελεύθερου Τύπου και την Μαρία Λυσάνδρου, αναφέρθηκε στα κιλά του και σε ένα ιδιαίτερο περιστατικό που του συνέβη. Η εξομολόγησή του προκαλεί αίσθηση…\nΈχω «φάει» τα τελευταία χρόνια…\nΌχι, δεν θα το έλεγα ακριβώς bullying… Δεν νοείται το 2021 να μιλάει κανείς για τα κιλά κανενός. Δεν ξέρεις για ποιον λόγο κάποιος έβαλε κιλά, ούτε τι μπορεί να έχει συμβεί στην υγεία του… Εμένα μου συνέβη κάτι συνταρακτικό όταν αποφάσισα να χάσω κιλά γρήγορα. Πήγαν όλα τόσο στραβά, που μου γύρισε μπούμερανγκ.\nΠήγα σε έναν πλαστικό χειρουργό πριν 1,5 με 3 χρόνια, για να με βοηθήσει να χάσω κιλά. Βλέποντάς με, μου είπε ότι έχω πολύ σπλαχνικό λίπος και πρέπει να τα χάσω γρήγορα. Για να τα χάσω γρήγορα, λοιπόν, μου έδωσε ένα χάπι. Όταν πήγα στο φαρμακείο, ο φαρμακοποιός με κοίταξε λίγο παράξενα και με ρώτησε «Είστε σίγουρος ότι θέλετε να πάρετε αυτό το φάρμακο;». Να μην τα πολυλογώ, ο άνθρωπος μου το ‘δωσε με το ζόρι. Πάω να το προτείνω και σε έναν άλλο φίλο μου, αλλά ο δικός του φαρμακοποιός δεν του το έδωσε. Μιλάμε για φάρμακο που κυκλοφορεί – και δεν έχει να κάνει με δίαιτα…\nΌπως σου είπα, μου γύρισε μπούμερανγκ και, μετά από αυτό, είπα «Θα φάω, θα φάω κι άλλο». Κι έφτασα στο peak μετά: ήθελα μόνο να τρώω, τίποτα άλλο! Τώρα θέλω να το δημοσιοποιήσω, για να προσέχει ο κόσμος τι φάρμακα παίρνει, ακόμα κι από σημαντικούς γιατρούς – γιατί μιλάμε για έναν πολύ καλό γιατρό. Πού θέλω, λοιπόν, να καταλήξω: Μην κρίνετε τους ανθρώπους, αν δεν ξέρετε τι έχουν περάσει.\nΔεν ξέρετε τι μπορεί να κρύβεται στην ψυχή του καθενός… Είδα πρόσφατα σε εφημερίδα «Χάπια που βοηθούν στο αδυνάτισμα». Προς Θεού, δεν θέλω να κατηγορήσω όλα τα σκευάσματα… Απλά εγώ πέρασα πάρα πολύ δύσκολα, κι αυτό με έχει κάνει πολύ φοβισμένο.


Γιάν. Φέρτης: Είμαι προετοιμασμένος για όλα - Μαίρη Καριωτάκη - Νέα Κρήτη\nΤώρα διαβάζετε: Γιάν. Φέρτης: Είμαι προετοιμασμένος για όλα\nΤο Εθνικό Θέατρο έρχεται στην Κρήτη, παρουσιάζοντας ένα από τα πιο ενδιαφέροντα και συγχρόνως αινιγματικά έργα του Ευριπίδη, την «Άλκηστη», με τη σκηνοθετική υπογραφή της Κατερίνας Ευαγγελάτου. Ανάμεσα στους ηθοποιούς που αποτελούν το κάστ της παράστασης, ο Γιάννης Φέρτης που ενσαρκώνει τον Φέρη, πατέρα του Άδμητου (Οδυσσέας Παπασπηλιόπουλος). Σε μια κριτική του εαυτού του ο κ. Φέρτης ανέφερε πως έχει παίξει σε πολλά έργα και πρώτους ρόλους. Σε άλλους όπως αναφέρει έπαιξε μέτρια, σε άλλους συμπαθητικά κι άλλους καλά. «Πάρα πάρα πολύ καλά, δεν έχω παίξει κανένα! Δεν είμαι αυστηρός, απλά ξέρω τι έχω κάνει!» δηλώνει γελώντας.\nΣε μια κριτική του εαυτού του ο κ. Φέρτης ανέφερε πως έχει παίξει σε πολλά έργα και πρώτους ρόλους. Σε άλλους όπως αναφέρει έπαιξε μέτρια, σε άλλους συμπαθητικά κι άλλους καλά. «Πάρα πάρα πολύ καλά, δεν έχω παίξει κανένα! Δεν είμαι αυστηρός, απλά ξέρω τι έχω κάνει!» δηλώνει γελώντας.\nΑκούστε ολόκληρο το δελτίο πολιτισμού του Ράδιο984 με το Γιάννη Φέρτη


Οικουμενικός Πατριάρχης: Στην Ίμβρο για την επέτειο των 60 ετών από την εις διάκονο χειροτονία του - ΟΡΘΟΔΟΞΙΑ INFO\nΚωνσταντινούπολη 23/07/2021 / 15:08 23/07/2021\nΣτην Ίμβρο θα εορτάσει την επέτειο των 60 ετών από την εις διάκονο χειροτονία του ο Οικουμενικός Πατριάρχης Βαρθολομαίος. Ο κ. Βαρθολομαίος θα βρεθεί στην γενέτειρά του και θα συμμετάσχει στις εορταστικές εκδηλώσεις που διοργανώνει η μητρόπολη Ίμβρου και Τενέδου για να τιμήσει τα 60 χρόνια απ’ όταν εισήλθε στην ιερωσύνη ο Οικουμενικός Πατριάρχης Βαρθολομαίος.\nΚατά την παραμονή του ο κ. Βαρθολομαίος θα χοροστατήσει στους ναούς του χωριού του, στους Αγίους Θεοδώρους, καθώς και των άλλων χωριών, και θα τελεστεί ιερό Μνημόσυνο υπέρ αναπαύσεως των ψυχών των αειμνήστων γονέων του και όλων εκείνων που τον ευεργέτησαν. Κορυφαία στιγμή θα είναι η Πατριαρχική Θεία Λειτουργία που θα τελεστεί την Παρασκευή, 13 Αυγούστου, στον Ι. Μητροπολιτικό Ναό της Παναγίας, εκεί όπου ο Παναγιώτατος πριν 60 χρόνια χειροτονήθηκε διάκονος.\nΤην Τετάρτη, 11 Αυγούστου, ο Οικουμενικος ΠΑτριάρχης θα παρακολουθήσει τη διάλεξη του Ελλογιμ. Καθηγητού Dr. Arne Strid με θέμα “Η βοτανική εξερεύνηση της Ελλάδος και του Αγίου Όρους”, που θα πραγματοποιηθεί στο Αμφιθέατρο του Πανεπιστημίου, και την επομένη, Πέμπτη, 12 Αυγούστου, θα θεμελιώσει το σχολικό Πάρκο “Πατριάρχης Βαρθολομαίος” στους Αγίους Θεοδώρους. Το απόγευμα της Παρασκευής, 13 Αυγούστου, θα παραστεί στη Συναυλία της Χορωδίας “Κασσιανή η Υμνογράφος” της Ι. Μητροπόλεως Νεαπόλεως και Σταυρουπόλεως, με την οποία θα ολοκληρωθούν οι εκδηλώσεις προς τιμήν του Παναγιωτάτου.\nΑΝΑΛΥΤΙΚΟ ΠΡΟΓΡΑΜΜΑ ΕΠΕΤΕΙΑΚΩΝ ΕΟΡΤΑΣΜΩΝ 2021Λήψη\nΕτικέτες: ΕΠΕΤΕΙΟΣ ΧΕΙΡΟΤΟΝΙΑΣ ΙΜΒΡΟΣ ΟΙΚΟΥΜΕΝΙΚΟΣ ΠΑΤΡΙΑΡΧΗΣ ΒΑΡΘΟΛΟΜΑΙΟΣ


Αγωνιούν οι δήμαρχοι για τα περιθώρια χρηματοδότησης - Pelop.gr\nΑγωνιούν οι δήμαρχοι για τα περιθώρια χρηματοδότησης\nΟι προοπτικές ανάπτυξης των Δήμων στις επικρατούσες δημοσιονομικές συνθήκες τέθηκαν επί τάπητος στην τελευταία συνεδρία της πρώτης ημέρας έναρξης του συνεδρίου «Αναπτυξιακές Προοπτικές για την Δυτική Ελλάδα». Ζητούμενο παραμένει εάν το νέο ΕΣΠΑ θα αποτελέσει εργαλείο ανάπτυξης και έκδηλη ήταν η αγωνία των δημάρχων για τον τρόπο με τον οποίο θα καταφέρουν πλέον να υλοποιήσουν τα εκκρεμή έργα στους δήμους τους, μιας και το νέο ΕΣΠΑ παρουσιάζει πολλαπλές δυσλειτουργίες.\nΚΩΣΤΑΣ ΠΕΛΕΤΙΔΗΣ: «Διαχειριζόμαστε τα προγράμματα των δήμων αλλά και τα συσσίτια των πολιτών…»\nO δήμαρχος Πατρέων Κώστας Πελετίδης σημείωσε: « Θέλουμε να ικανοποιήσουμε ανάγκες του λαού μας. Δυστυχώς όμως δεν έχουμε χρηματοδότηση. Γιατί δεν την έχουμε αυτή τη χρηματοδότηση; Τι είναι αυτό που εμποδίζει κοινωνία και κράτος να μοιράσει συγκεκριμένα ποσά; Φτιάξαμε προγράμματα που ποτέ δεν κατάλαβε πως κινούνται και τα έργα δεν γίνονται. Όλοι οι δήμοι θέλουν ένα ρόλο. Το ζήτημα είναι πολιτικό».Και στη συνέχεια σε μια έκρηξη οργής σημείωσε ότι : «Θα φθάσουμε το 2020 και ακόμη θα δίνουμε συσσίτια. Από την άλλη τρέχουμε να βάλουμε στη μελέτη προγράμματα και ταυτόχρονα ασχολούμαστε με συσσίτια… Υπάρχουν προβλήματα και πρέπει να δούμε γιατί δεν λύνονται. Όλοι γνωρίζουν πώς μπορούν να λυθούν και πρέπει να δούμε που πάνε τα χρήματα». Στη συνέχεια σημείωσε ότι πλέον υπάρχουν πολίτες με ετήσιο εισόδημα 2.500 ευρώ(!) και ότι πλέον η κοινωνία έχει φθάσει σε οριακό σημείο .\n«Πρέπει να κάνουμε άλλα πράγματα, αλλιώς θα κάνουμε συσσίτια μέχρι να πεθάνουμε. Είναι πρόκληση για όλη την κοινωνία μας. Πρέπει να κάτσουμε να δούμε τι γίνεται και πώς γίνεται η πρόοδος έχει φθάσει στο απόγειό της και εμείς να λέμε δεν είναι επιλέξιμο το πρόγραμμα».\nΝΙΚΟΣ ΧΙΩΤΑΚΗΣ: «Συγκεντρωτικό το νέο ΕΣΠΑ».\nΟ Νίκος Χιωτάκης, πρώην δήμαρχος Κηφισιάς και μέλος ΔΣ Κεντρικής Ένωσης Δήμων και Κοινοτήτων, σημείωσε ότι: « Η κρίση έχουν δημιουργήσει στον παραγωγικό και κοινωνικό ιστό. Απαιτείται συμμετοχή της αυτοδιοίκησης. Η Τοπική Αυτοδιοίκηση έχει πολλούς ρόλους Οι δήμοι μπορεί να έχουν ρόλο στις επενδύσεις και την ανάπτυξη. Πρέπει να διασφαλίσουν επαρκή χρηματοδότηση. Το νέο ΕΣΠΑ είναι ανταγωνιστικό και έχει πολλές απαιτήσεις. Σχεδιάστηκε συγκεντρωτικά και όλοι καταλαβαίνουν ότι για το σύνολο των δήμων θα υπάρχουν ανάγκες προσαρμογής».¨\nΣτη συνέχεια εξήγησε ποια είναι τα προαπαιτούμενά του σημειώνοντας: « Χρειάζεται καλή προετοιμασία κυρίως σε δίκτυα μεγάλων δήμων. Αυτή την περίοδο οι οκτώ επιτροπές ΚΕΔΕ ετοιμάζουν εισηγήσεις τους για τα προγράμματα του ΕΣΠΑ. Οι περιφερειακές επιτροπές σχεδιασμού ΕΣΠΑ είναι θεσμοθετημένες επιτροπές και μπορούν αποτελέσουν τον χώρο συνάντησης κάθε περιφέρειας. Η επικαιροποίηση του ΕΣΠΑ είναι απαραίτητη μαζί με την αποκέντρωση, τη συνταγματικά δηλαδή κατοχυρωμένη αυτοτέλεια των Δήμων».\nΤέλος σημείωσε ότι με το νέο σχεδιασμό τα προγράμματα θα δοθούν σε ανθρωπιστικά προγράμματα και δευτερευόντως στις υποδομές.\nΝΙΚΟΣ ΠΑΠΑΝΑΣΤΑΣΙΟΥ: «Παραμένουν οι δήμοι δύο ταχυτήτων»\nΟ Νίκος Παπαναστασίου, δήμαρχος Αγρινίου, εξήγησε ότι : «Προσπαθήσαμε να δημιουργήσουμε δίκτυ ασφαλείας ευπαθών οικονομικά ομάδων. Σε αυτή την προσπάθεια δεν έχουμε τη βοήθεια που θα έπρεπε να έχουμε από εθνικό κράτος. Σήμερα υπάρχουν δράσεις κοινωνικές, όπως παντοπωλεία και ιατρεία, είναι καθοριστική η συμβολή των πολιτών που θέλουν να βοηθήσουν τον συνάνθρωπο. Υπάρχει χώρος εθελοντισμού που αρχίζει να λειτουργεί. Αυτό δεν σημαίνει ότι δεν πρέπει υπάρχουν θεσμικά κατοχυρωμένοι θεσμοί. Κυρίαρχο ζήτημα είναι ότι έχει μειωμένη κατά 60% χρηματοδότηση από κρατικό προϋπολογισμό».\nΚαι εξήγησε ότι σήμερα στην Ελλάδα οι δήμοι είναι δύο ταχυτήτων: « Δεν έχουμε στην Ελλάδα την ίδια κατηγορία δήμων. Οι δήμοι των περιφερειών πρέπει να λύσουν θέμα σκουπιδιών, όταν στην Αθήνα το διαχειρίζεται η Περιφέρεια. Στην Αθήνα έχει λυθεί ζήτημα ύδρευσης και αποχέτευσης, όταν σε άλλους δήμους δεν υπάρχουν λύσεις. Δεν υπάρχει η ίδια ποιότητα υπηρεσιών ούτε η ίδια παροχή υπηρεσιών. Το μεγάλο ζήτημα ό,τι αφορά τοπικές κοινωνίες έπρεπε περνάει πρώτο βαθμό αυτοδιοίκησης».\nΧΡΗΣΤΟ ΝΙΚΟΛΑΟΥ: «Μας έδωσαν αρμοδιότητες χωρίς πόρους»\nΟ Χρήστος Νικολάου, δήμαρχος Δυτικής Αχαΐας εξήγησε ότι : «Η παγκοσμιοποίηση έφερε τα πάνω κάτω. Τώρα πρέπει να διαχειριστούμε όχι φτώχια αλλά και χρεοκοπία. Με τον Καλλικράτη φθάσαμε να έχουμε στο δήμο Δυτικής Αχαΐας 110 χωριά. Φανταστείτε τα καύσιμα και εργατοώρες που χάνονται. Ο Δήμος Δυτικής Αχαΐας έχει να εισπράξει 26 μήνες ανταποδοτικά. Οι πολίτες πληρώνουν έναντι. Οι δεύτεροι με ρύθμιση και οι παροχές. Ο Καλλικράτης έφερε πολλές αρμοδιότητες με μηδέν πόρους και υποδομές».\nΘΑΝΟΣ ΚΑΡΠΗΣ: «Χάσαμε και τα ψίχουλα που μας είχαν αφήσει»\nΟ Θάνος Καρπής, δήμαρχος Ερυμάνθου ανέφερε ότι : « Με το που ξεκίνησε η υλοποίηση και εφαρμογή του θεσμού του Καλλικράτη, όχι μόνο δεν υπήρξε ένα ευρώ για υποστήριξη, απεναντίας άρχισαν να αφαιρούν πόρους και φθάσαμε σήμερα να μας έχουν κόψει το 70% της χρηματοδότησης. Με το 30% κάναμε έναν περιορισμένο προϋπολογισμό, χωρίς περιθώρια για άλλους σχεδιασμούς. Ήρθε όμως η καινούργια κυβέρνηση και από το 30% που είχε μείνει, μας έχει στερήσει ένα 30% επί του συνόλου. Τα λίγα αυτά χρήματα τα είχαμε προγραμματίσει για την καθημερινότητα. Η κατάσταση είναι τραγική. Και οι δήμοι σε ένα κράτος ανύπαρκτο, που λειτουργεί μόνο για το σήμερα, είναι το μοναδικό αποκούμπι. Εάν καταρρεύσουν οι δήμοι, τελειώσαμε».\nΚΩΣΤΑΣ ΣΠΑΡΤΙΝΟΣ: «Τα δίπολα ανάπτυξης συγκρούονταν μεταξύ τους»\nΟ Κώστας Σπαρτινός, υποψήφιος δήμαρχος Πατρέων, έφερε μια σειρά από αλληλοσυγκρουόμενα δίπολα ανάπτυξης στην περιοχή μας, τα οποία καταδεικνύουν πόσο προβληματική είναι η ανάπτυξη.\n« Εδώ πιο πέρα είναι η Βούντενη και ακριβώς δίπλα της βρίσκεται η Ξερόλακκα. Αυτό είναι εμβληματικό. Από τη μία έχουμε την Ξερόλακκα με τα γνωστά της προβλήματα και δίπλα έναν εξαιρετικό αρχαιολογικό χώρο , όπου δεν έχει πρόσβαση σε λεωφορεία. Και δεν είναι το μοναδικό δίπολο. Υπάρχει το Λιμάνι της Πάτρας με το θαλάσσιο μέτωπο. Αντί για εναρμόνιση βρίσκονται σε σύγκρουση. Το τρένο πρέπει να έρθει στην Πάτρα για να μας συνδέσει με την Αθήνα . Και φοβόμαστε ότι εάν έρθει θα υψώσει πάλι τείχη στην πόλη και την θάλασσα. Παρόλη την κρίση και τα προβλήματα της αυτοδιοίκησης χρειαζόμαστε αναπτυξιακό όραμα και σχεδιασμό και θα στηρίζεται σε μια αναπτυξιακή βάση».\nΓΙΑΝΝΗΣ ΜΕΞΗΣ: «Διασύνδεση δήμων με κοινωνία»\nΟ Γιάννης Μέξης, διευθύνων σύμβουλος ΕΕΤΑΑ, τόνισε ότι υπάρχει διασύνδεση των δήμων με την κοινωνία και ανακοίνωσε ότι : « Σε ένα μήνα ξεκινάει πρόγραμμα παιδικών σταθμών και προηγούμενες δέκα ημέρες στην ΚΕΔ με κ. Πατούλη παρουσιόασαμε μεταπτυχιακό για αυτοδιοίκηση που μετέχουν τέσσερα πανεπιστήμια».\nΒΑΓΓΕΛΗΣ ΓΕΩΡΓΙΟΥ: «Ζητούμενο παραμένει η απορρόφηση»\nΟ Βαγγέλης Γεωργίου, προϊστάμενος Μονάδας Α Προγραμματισμού ΕΠ και αξιολόγησης της Ενδιάμεσης Διαχειριστικής Αρχής Περιφέρειας Δυτικής Ελλάδος εξήγησε ότι: « Η Περιφέρεια Δυτικής Ελλάδος έχει δείξει έμπρακτα τη συμπαράστασή της. Δυστυχώς είμαστε απρόβλεπτοι. Οι μεγάλοι δήμοι παρουσιάζουν δυσκολίες. Η δουλειά από την απορρόφηση. Αυτό που ενδιαφέρει εμένα είναι η απορρόφηση. Η υποστήριξη της Περιφέρειας στους Δήμους σε κάποιες περιπτώσεις δεν βρήκε ανταπόκριση».\nΠΑΝΑΓΙΩΤΗΣ ΚΟΡΚΟΛΗΣ: « Πρέπει η χρηματοδότηση να πάει στους δήμους»\nΟ Παναγιώτης Κορκόλης, Σύμβουλος για θέματα ΕΣΠΑ, Υπουργείο Οικονομίας, Υποδομών, Ναυτιλίας και Τουρισμού εξήγησε οτι: « Έχουμε ένα νόμο ψηφισμένο για το νέο ΕΣΠΑ με εγκεκριμένα προγράμματα. Το νέο ΕΣΠΑ έχει περισσότερη γραφειοκρατία και πιο βαρύ σύστημα. Υπάρχει μια θεματική συγκέντρωση, άρα έχουμε να «παίξουμε» σε μικρό γήπεδο. Πήραμε μια στρατηγική επιλογή και καλούμαστε να πορευτούμε με το ΕΣΠΑ με βάση αυτά που πήραμε. Θα έχουμε δυνατότητα να κάνουμε αναθεώρηση. Μπορούμε να δούμε με πιο τρόπο αυτά τα δύο δις πρέπει να πάνε στους δήμους».\nΑΝΤΩΝΗΣ ΠΑΡΑΣΚΕΥΟΠΟΥΛΟΣ: «Χρηματοδότης η κοινωνία»\nΟ Αντώνης Παρασκευόπουλος, επιχειρηματικός σύμβουλος Ανάπτυξης, εξήγησε ποια είναι η λογική του crowdfanding, δηλαδή της χρηματοδότησης ενός έργου από το πλήθος. « Είναι μια πραγματικότητα στο εξωτερικό. Μιλάμε για χρηματοδοτήσεις εκατομμυρίων ευρώ. Το θέμα είναι πώς αυτός ο μηχανισμός μπορεί να οργανωθεί και σχηματοποιηθεί για έργα των δήμων, από 5000 έως 50.000 ευρώ. Υπάρχουν πολλαπλές πηγές χρηματοδότησης και είναι σημαντικό ότι είναι διαφανή η διαδικασία. Ξεκίνησε από έναν Δήμο όσο και εάν φαίνεται οξύμωρο. Η αρχή έγινε το 1885 από Δήμο Νέας Υόρκης γιατί δεν υπήρχαν χρήματα για βάση του αγάλματος της Ελευθερίας. Τελικά βρέθηκαν 120.000 δολάρια και συλλέχθηκαν χρήματα για το άγαλμα».


Χάνδρα αρ. ανασκ. 95.234\nΠεριγραφή:Διαστάσεις: 0,012 εκ. Διάμετρος Βάσης: 0,019 εκ. Διάμετρος κάθετης Οπής: 0,005 εκ. Άνω Διάμετρος: 0,01 εκ. Προέλευση: Χαλασμένος. Τομέας Α. Σπίτι Α.1.Ακέραιη κωλουροκωνική χάνδρα από μάυρη στιλπή πέτρα. Βάση: Ελαφρά αδρή. Επιφάνεια στιλπνή.


εδώ στο νότο: Περιμένοντας τη σοσιαλιστική επανάσταση στο Ελληνικό\nΣτις 14 Νοεμβρίου δημοσιεύτηκε ένα σχόλιο στο Ριζοσπάστη «για γέλια και για κλάματα».\nΣτο δημοσίευμα που ακροβατούσε ανάμεσα στην έκφραση και\nτη λογική, διαβάσαμε για το νυν δήμαρχο Ελληνικού-Αργυρούπολης κ Γιάννη Κωνσταντάτο, χωρίς να αναφέρεται από ποιους υποστηρίχτηκε. Για τον πρώην δήμαρχο όμως Χρήστο Κορτζίδη είδαμε ότι υποστηρίχτηκε από το ΣΥΡΙΖΑ.\nΔιαβάσαμε ακόμη για την «επένδυση» στο πρώην αεροδρόμιο έτσι απλά, χωρίς να αναφέρεται ούτε ο επενδυτής Λάτσης και η Lamda Development αλλά ούτε και το καραμπινάτο σκάνδαλο για το διαγωνισμό και τους όρους της «επένδυσης».\nΔε διαβάσαμε όμως ότι όταν το ΚΚΕ στήριζε το Χρ. Κορτζίδη και την παράταξή του, η θέση της παράταξης ήταν η δημιουργία Μητροπολιτικού πάρκου. Η θέση αυτή δεν άλλαξε όταν η παράταξη υποστηρίχθηκε από το ΣΥΡΙΖΑ αλλά ούτε όταν ο ΣΥΡΙΖΑ άλλαξε πολιτική στο ζήτημα αυτό.\nΗ παραίτηση του Χρήστου Κορτζίδη από το Δ.Σ. της «Ελληνικό ΑΕ» που δείχνει τη συνέπεια λόγων και έργων εξισώθηκε με το διορισμό στη θέση αυτή του κ. Κωνσταντάτου.\nΑλήθεια, τι έκανε το ΚΚΕ για το ζήτημα της δημιουργίας Μητροπολιτικού πάρκου στο χώρο του πρώην αεροδρομίου έστω και σε τοπικό επίπεδο;\nΑπλά τίποτε. Άλλωστε είναι γνωστό ότι αυτό το ζήτημα, όπως και πολλά άλλα, θα λυθεί με τη σοσιαλιστική επανάσταση και την εγκαθίδρυση σοσιαλιστικού καθεστώτος στη χώρα.


ΒαλεντιναΧρηστος - Parents.org.gr\nΒαλεντιναΧρηστος last won the day on Αύγουστος 28 2019\nΒαλεντιναΧρηστος had the most liked content!\nΠερισσότερα για την/τον ΒαλεντιναΧρηστος\nΒαλεντιναΧρηστος απάντησε σε Nefeli2014's topic Προσχολική ηλικία (απο 2 ετών): Διατροφή & Ιατρικά θέματα\nΕπισης περαστικά! Πραγματικά εύχομαι να είναι η τελευταία φορά! Ας πήραν αντισώματα και να μην είμαστε έτσι κάθε μήνα με την μεγάλη που πηγαίνει παιδικό,γιατί άντε την μεγάλη θα την παλέψω αν ξανααρρωστησει αλλά με τον μικρό τι θα γίνει θα είμαστε μέσα έξω στο νοσοκομείο κάθε φορά!?!\nΣυμφωνώ αν δεν είναι υποχρεωτικό να την κρατήσω δέκα μέρες όπως και να έχει αν κάνει πυρετό τις πρώτες 2.3 δεν είναι υπερβολή! Περαστικά και στα υπόλοιπα παιδάκια γίνεται πανικός εμείς έχουμε τον μπέμπη στο νοσοκομείο από Πέμπτη μεσημέρι έπεσε ο κορεσμός του και τον φέραμε αρον άρον για μάσκα μας έκαναν εισαγωγή ακόμα μέσα είμαστε για μάσκες κάνανε και εξετάσεις ούρων αίματος κοβιντ όλα είναι καλά! Ανέβηκε και ο κορεσμός που ήταν στο 80 και έφυγαν και τα ακροαστικα ευελπιστώ από Δευτέρα να μας αφήσουν!!!\nΦυσικά και θα κρατήσω το παιδί στο σπίτι αν έχει άσχημο βήχα ή άσχημο μπούκωμα ή κάνει εμετό εννοείται αυτό! Δεν το συζητώ,απλά είναι καλά και δεν δικαιολογείται για εμένα το 10ημερο ετσι\nΜάλλον μπερδεύτηκα νόμιζα ότι ήταν το ίδιο και ανήκαν στην πρώτη κατηγορία γιατί δεν αναφέρει αλλού για πυρετό! Παρόλαυτα θα τους ρωτήσω από κοντά τι ισχύει σε περίπτωση που κάνει μια δυο μέρες πυρετό!!!\nΟ παιδικός είναι δημοτικός! Συμφωνώ και εγώ σε αυτά που λέτε παρόλαυτα διαφωνώ στο ότι αν ένα παιδί κάνει πυρετό τρεις μέρες να πρέπει να το κρατήσω σπίτι 10 γιατί αν σε δέκα μέρες ξανακάνει δέκατα π.χ θα πρέπει να κάτσει άλλες δέκα και έτσι πάει ο μήνας! Η κόρη μου έκανε πυρετό Πέμπτη Παρασκευή και Σάββατο! Σχολείο όμως θα πάει καλώς εχόντων τών πραγμάτων Δευτέρα! Όμως αλήθεια έχω απορία θα την δεχτούν αν έχει βήχα? Γιατί σήμερα π.χ βήχει που και που όχι όμως παραγωγικός ο βήχας!\nΝαι από τον παιδικό κ από ότι κατάλαβα σε συνεργασία με παιδίατρο γιατί γράφει το όνομα της κατω για την ακρίβεια λέει: Τρόπος λειτουργίας του παιδικού σταθμού Με απόλυτη ψυχραιμία,χωρίς ίχνος πανικού και υπευθυνότητα για κάθε παιδί,τροποποιείται ο τρόπος λειτουργίας του παιδικού σταθμού Αγαπητοί γονείς, Σχετικα με την λειτουργία του παιδικού σταθμού σας γνωρίζουμε τα εξής προληπτικά μέτρα: 1) Παραμονή κατ οικον και αποχή από την παρακολούθηση του παιδικού σταθμού επί 10ημερου οποιουδήποτε παιδιού εμφανίζει συμπτώματα εμπυρετης λοίμωξης του αναπνευστικού. 2) Σε περίπτωση συμπτωμάτων όπως: συνάχι, πονοκέφαλος, πονόλαιμος,διαρροϊκες κενώσεις, παραμονή κατ οικον επί 2ημερου. 3) επιστροφή στον παιδικό όντας απυρετο επί 2ημερου 4) ενημέρωση του προσωπικού σε περίπτωση που κάποιο από τα παιδιά νοσεί και παραμένει στο σπίτι. Παράκληση:Να ενημερώνεται το προσωπικό κατά την διάρκεια της παραλαβής του παιδιού για περίπτωση: Δεκατικης πυρετικης κίνησης και διαταραχής κενώσεων(διαρροϊκες κενώσεις), εξάνθημα. Κατά την παραλαβή του παιδιού,αυτό θα υποβάλλεται σε θερμομετρηση από το προσωπικό του παιδικού,το οποίο σε περίπτωση δεκατικης πυρετικης κίνησης ή πυρετού επιβάλλεται να εκτελέσει τις ιατρικές οδηγίες του ΕΟΔΥ. Σας παρακαλώ να συμμορφώνεστε με τις οδηγίες γιατί η διασπορά του ιού είναι ευθύνη όλων μας!\nΚάναμε σελφ που είχα στο σπίτι δεν ήθελα να τρέξω το 3χρονο για rapid! Αυτό είπα και εγώ όπως και τώρα 3μερες πυρετό και άλλες 7σπιτι! Όχι η οδηγία είναι γενική δεν ανέφερε τίποτα για ραπίντ και το σελφ μόνη μου το έκανα δεν μου είπαν κάτι!!!\nΚαλημέρα κορίτσια την Πέμπτη η μεγάλη μου έκανε πυρετό 38 έδωσα αντιπυρετικό κ για 3μερες ανά 6ωρο ανέβαινε μέχρι 38 μετά δεν έκανε άλλο κ από Κυριακή είναι απυρετη κ Σάββατο ξεκίνησε βήχας με φλεματα κ καταρροή ενημερωσα ότι δεν θα την στείλω Τουλ όχι όσο θα είχε πυρετό μου έστειλαν μια ανακοίνωση από τον παιδικό ότι σε περίπτωση πυρετού πρέπει να την κρατήσω 10μερες σπίτι κ σε περίπτωση που δεν κάνει πυρετό αλλά μόνο βήχα κ καταρροή 3μερες! Αυτήν την στιγμή έχει βήχα χωρίς φλεματα κ καταρροή κ ρωτάω την Δευτέρα θα την δεχτούν αν είναι στην ίδια κατάσταση που θα έχουν περάσει 11μερες γιατί δεν θέλω να την κρατήσω άλλο σπίτι έχει βαρεθεί κ ζητάει να πάει σχολείο! Εντομεταξυ από τα 18παιδια του τμήματος τα 10 είναι στην ίδια κατάσταση γιατί ενημέρωσαν και άλλοι γονείς στην ομάδα του παιδικού στο Viber! Κόλλησε και ο μικρός που είναι 4μηνων και μου έκανε βρογχιολιτιδα μας έδωσε αντιβίωση η παιδίατρος γενικά ένα χάλι!\nΒαλεντιναΧρηστος απάντησε σε [email protected]'s topic Δύσκολες στιγμές...!\nΘεωρώ πως ο τράχηλος σου είναι καλός σου είπαν αν είναι κλειστός και σκληρός? θεωρώ θα είναι! Το μηχάνημα που τερματίζει στο 100(γιατί έχω μετρηθεί σε δύο διαφορετικά) το ένα έφτανε 100καθε 2 λεπτά και το άλλο που δεν ξέρω που τερματίζε εδειχνε 130καθε 2 λεπτα δεν σταμάτησαν ποτέ οι πόνοι για 5εβδομαδες ώσπου και γεννησα! Όταν μπήκε ορος δεν έπιασε και έτσι με κράτησαν μέσα μέχρι που μπήκα στον μήνα μου για 2εβδομαδες δηλ με τράχηλο 0.7εκ(34η-36η εβδομάδα).....Να κάνεις τις ενέσεις φυσικά,είναι σωτήριες για κάθε ενδεχόμενο! Το μωρό τώρα όταν ήμουν έγκυος είχα ενημερωθεί σχετικά οπότε σου βάζω την πηγή να το διαβάσεις! Τα μωρά που γεννιούνται από την 25η εβδομάδα κύησης και μετά, θεωρούνται βιώσιμα σε εξαιρετικά μεγάλο ποσοστό, το οποίο αυξάνεται με κάθε επιπλέον εβδομάδα ενδομήτριας ζωής. - 73% επιβίωση των νεογνών κάτω των 1000γρ., δηλαδή κάτω των 27 εβδομάδων (6 μηνών), κατά την τελευταία τριετία (ποσοστό επιβίωσης διεθνώς: 75%) - 85% και 98% επιβίωση των νεογνών 27 και 28 εβδομάδων αντίστοιχα Επίσης:Στο ΙΑΣΩ έχουν επιβιώσει νεογνά ακόμη και 23 εβδομάδων (περίπου 5 μηνών) Μην αγχώνεσαι και να ξεκουράζεσαι έχε πίστη όλα θα πάνε καλά είμαι σίγουρη πως σε λίγο καιρό θα κρατάς το μωράκι σου αγκαλιά και θα έχουν γίνει όλα μια μακρινή ανάμνηση!!! Τι δοσολογία παίρνεις πλέον globir εγώ έφτασα να παίρνω 30mg την ημέρα οι ταχυκαρδίες είχαν γίνει κολλητές μου φίλες!!!\nΝΗΠΙΑΓΩΓΙΟ ΤΩΡΑ Η ΑΡΓΟΤΕΡΑ?\nΒαλεντιναΧρηστος απάντησε σε Κατερίνα Μυτιληναίου's topic Προνήπιο και Νήπιο (απο 4 ετών)\nΚαι εκτός αυτού πρέπει να παλέψεις να σταθείς σε μία συζήτηση με ένα σωρό επιχειρήματα που για κάποιον 'μεγαλο' ή 'σοβαρο' δεν θα χρειαζόταν να πει ούτε τα μισά!!!!\nΤον Μάρτη έκλεισα τα 23 κ μοιαζω με 15χρονων κορίτσι δεν βοηθάει ούτε το πρόσωπο ούτε το σώμα γιατί είμαι κ πετιτ (1.60 κ 45κιλα) οπότε οοοοοπου και να πάω με ρωτάνε πάντα αν είναι αδέρφια μου τα μικρά! Αν ειμαστε εγώ κ η μαμά μου μαζί που είναι 45 την κάνουν για αδερφη μου άρα κ η ίδια μικροδειχνει!!!! Εμένα δεν μου αρέσει και τόσο γιατί μου ζητάνε συνέχεια ταυτότητα!!!\nΝαι και στα δημόσια αυτό τον ορό χρησιμοποιούν!!!! Είναι όντως πολλά τα χρήματα! Αλλά πάντα υπάρχει η επιλογή του δημοσίου\nΟλα θα πάνε μια χαρά! Κάνε πράγματα που σε ευχαριστούν εγώ πολύ τον αποζητούσα τον καναπέ αλλά δεν γινόταν πάντα δυστηχως με το πρώτο παιδί!!!! Επίσης έσβηνα μέρες κανονικά σε ημερολόγιο με βοηθούσε ψυχολογικά!!!!\nΝαι κατάλαβα θα έχει κερδίσει χρονια που λένε! Το λέω γιατί όταν δούλευα σε παιδικό πριν κάνω τα παιδιά μου τα μικρά της τάξης(2.5~3) είχαν διαφορά από τα παιδάκια που ήταν κανονικά π.χ 3.5+ Σίγουρα ένας χρόνος ή 6μηνο νωρίτερα για την ακρίβεια είναι υπόθεση! Και ποιο παιδί δεν θέλει να τελειώνει γρήγορα να μου πεις!!!\nΑχ το ίδιο με απασχολεί κ εμένα! Φέτος πάει παιδικό είναι γεννημένη τον Δεκέμβριο του 18! Άρα του χρόνου που το Σεπτέμβρη θα είναι 3χρ κ 9μην θα πάει προνήπιο? Γιατί με αυτήν την λογική θα πάει δημοτικό πριν κλείσει τα 6? Μικρή δεν θ είναι?


Βράβευση της SoftOne από τη Συμμαχία για την Ψηφιακή Απασχολησιμότητα (AFDEmp) – SoftOne Technologies Α.Ε.\nHome › Blog › Νέα & Ανακοινώσεις › Βράβευση της SoftOne από τη Συμμαχία για την Ψηφιακή Απασχολησιμότητα (AFDEmp)\nΗ SoftOne στηρίζοντας έμπρακτα τα προγράμματα αυτά τα δύο χρόνια, έχει πραγματοποιήσει προσλήψεις νέων προγραμματιστών που έχουν ολοκληρώσει τα ταχύρρυθμα και εντατικά εργαστήρια εκπαίδευσης στον προγραμματισμό και την ανάπτυξη εφαρμογών, συμβάλλοντας με το δικό της τρόπο στη μείωση της ανεργίας.\nΣυνολικά, μέσα από τις δράσεις της πρωτοβουλίας, περισσότεροι από 200 άνεργοι πτυχιούχοι με διαφορετικό εκπαιδευτικό υπόβαθρο, από μαθηματικούς και φυσικούς μέχρι θεολόγους και νοσηλευτές, έχουν επανειδικευτεί σε δεξιότητες πληροφορικής που εμφανίζουν μεγάλη ζήτηση. Εντυπωσιακό είναι ότι το 97% των ατόμων που ολοκληρώνουν τη συγκεκριμένη εκπαίδευση, απασχολούνται και μάλιστα με ανταγωνιστικούς μισθούς.\nΗ εκδήλωση της Συμμαχίας για την Ψηφιακή Απασχολησιμότητα (Alliance For Digital Employability – AFDEmp) για την επέτειο των δύο ετών λειτουργίας των σχετικών προγραμμάτων, πραγματοποιήθηκε στο PeopleCert Innovation & Excellence Centre. Στην εκδήλωση συμμετείχαν περισσότεροι από 150 εκπροσώποι των πιο σημαντικών και ελπιδοφόρων εταιρειών στους τομείς της Πληροφορικής και Τεχνολογίας στην Ελλάδα.\nΜάθετε περισσότερα για τις δράσεις εταιρικής κοινωνικής ευθύνης της SoftOne\n#Award #Event #News


Η αγία Μπριγκίτε του Κιλντέαρ - Κοινωνία Ορθοδοξίας Η αγία Μπριγκίτε του Κιλντέαρ - Κοινωνία Ορθοδοξίας\nΗ αγία Μπριγκίτε του Κιλντέαρ\nΓόνος ευγενούς οικογένειας της Ιρλανδίας, η οποία είχε μεταστραφεί στον χριστιανισμό από τον άγιο Πατρίκιο [17 Μαρτίου], η αγία Μπριγκίτε έδειξε από πολύ νωρίς την θαυμαστή της κλίση προς την αρετή. Όταν έφθασε σε ηλικία δεκαέξι ετών και το σπάνιο κάλλος της προσείλκυε πλήθος μνηστήρων, παρακάλεσε τον Κύριό μας Ιησού Χριστό –τον μόνο Νυμφίο που η καρδιά της επιθυμούσε– να την κάνει άσχημη, έτσι ώστε να μη βρίσκεται κανένας που να θέλει να την νυμφευθεί. Η προσευχή της εισακούσθηκε, έχασε το ένα μάτι της και μπόρεσε έτσι να μπει σε μοναστήρι. Την ίδια μέρα που εκάρη μοναχή, θεραπεύτηκε θαυματουργικά και ξαναβρήκε την πρώτη της ομορφιά που έκτοτε εκάλλυνε επιπλέον και κάλλος πνευματικό.\nΣύντομα, άλλες επτά κόρες τέθηκαν υπό την καθοδήγησή της και η κοινότητα που ίδρυσε γύρω από μια μεγάλη βελανιδιά λίγα χιλιόμετρα απόσταση από το Δουβλίνο, γρήγορα αναπτύχθηκε χάρις στην φήμη της αγίας ηγουμένης. Η μονή αυτή που ονομάσθηκε Κιλντέαρ (Kildare), εξελίχθηκε κατόπιν σε επισκοπική πόλη και οι μαθήτριες της αγίας Μπριγκίτε σκόρπισαν σε όλη την Ιρλανδία ιδρύοντας μοναστήρια. Το πλήθος αυτό των καθιδρυμάτων της υποχρέωνε την αγία να κάνει συχνά ταξίδια και κάθε φορά τα θαύματα αφθονούσαν απ’ όπου περνούσε. Με μόνο το σημείο του Σταυρού εξεδίωκε δαιμόνια, θεράπευε ασθένειες, μετέστρεφε αμαρτωλούς και η παρουσία της ενέπνεε σε όλο τον λαό την αγάπη για τον Θεό. Όλα τα επιφανή πρόσωπα της εποχής της την γνώρισαν εκφράζοντας τον θαυμασμό τους για το πρόσωπό της.\nΠροβλέποντας την ημέρα της τελευτής της, εκοιμήθη εν ειρήνη την 1η Φεβρουαρίου του 523, αφήνοντας κληρονομιά στις μαθήτριές της ένα μοναχικό κανόνα στον οποίο συνοψίζονταν οι διδαχές της. Θεωρείται προστάτις της Ιρλανδίας μαζί με τον άγιο Πατρίκιο και τιμάται ως δεύτερη αγία μετά την Θεοτόκο. Κατά τον Μεσαίωνα, η τιμή της απλώθηκε σε ολόκληρη την Ευρώπη.\nΑπό το βιβλίο: Νέος Συναξαριστής της Ορθοδόξου Εκκλησίας, υπό Ιερομονάχου Μακαρίου Σιμωνοπετρίτου. Φεβρουάριος, 1. Εκδόσεις Ορμύλια.\nΕτικέτες: 'Αγιοι, Μοναχισμός\n31 Ιανουαρίου 2016 - Τρόποι κάθαρσης της ψυχής


Ως τεκμήριο παραλήφθηκε ένα κινητό τηλέφωνο, το οποίο θα σταλεί για τη διενέργεια δικανικών εξετάσεων.\nΤο Γραφείο Καταπολέμησης Ηλεκτρονικού Εγκλήματος Αρχηγείου, διερευνά υπόθεση σεξουαλικής κακοποίησης παιδιού, κατοχής παιδικής πορνογραφίας, διάδοσης παιδικής πορνογραφίας, απόκτησης πρόσβασης σε παιδική πορνογραφία, προσφορά ή παροχή πληροφοριών για παιδική πορνογραφία, άγρα παιδιών για σεξουαλικούς σκοπούς και πλαστογραφίας σχετιζόμενη με ηλεκτρονικούς υπολογιστές.\nΣύμφωνα με τα υπό εξέταση στοιχεία, άγνωστο πρόσωπο, με τη χρήση πλαστού λογαριασμού σε μέσο κοινωνικής δικτύωσης, κατάφερε και απέσπασε από ανήλικο πρόσωπο, αρχείο βίντεο με σεξουαλικό περιεχόμενο.\nΕπίσης, το άγνωστο πρόσωπο, απέστειλε στον ανήλικο, αρχείο με πορνογραφικό περιεχόμενο. Στο πλαίσιο διερεύνησης της υπόθεσης, προέκυψε μαρτυρία, εναντίον 20χρονου, ο οποίος συνελήφθη σήμερα το μεσημέρι, βάσει δικαστικού εντάλματος.\nΚατά τη διερεύνηση της υπόθεσης, διαπιστώθηκε, ότι εναντίον του 20χρονου, διερευνάται και πληροφορία που λήφθηκε μέσω της Europol, η οποία αφορά παρόμοιας φύσεως αδικήματα.


Ποια είναι τα στάδια ψυχοσεξουαλικής ανάπτυξης κατά τον Freud - Ψυχοθεραπεία - Ψυχική Υγεία - Υγεία\nΕίναι βασικό να μπορούμε μέσω της ψυχανάλυσης και της ψυχοθεραπείας, να αναγνωρίσουμε αν έχουμε ''κολλήσει'' σε κάποιο στάδιο και πόσο αυτό επηρεάζει τη λειτουργικότητά μας στην ενήλικη ζωή και τις διαπροσωπικές σχέσεις μας.\nΔημοσίευση: 25 Αυγούστου 2015\nΟι βασικές αρχές της ψυχαναλυτικής θεωρίας του Freud είναι καταρχήν η σύγκρουση στο μυαλό δύο αντίθετων δυνάμεων από τις οποίες κάποιες είναι συνειδητές και άλλες ασυνείδητες. Κατά τη διάρκεια της κοινωνικοποίησής του το άτομο είναι λογικό να νιώθει και ματαίωση και απογοήτευση όταν οι προσδοκίες του δεν επιτυγχάνονται.\nΆλλη μία αρχή είναι αυτή της ηδονής. Η ανθρώπινη ζωή και ψυχή σύμφωνα με τον Freud, κυριαρχείται από την τάση του να αναζητά την ηδονή και να αποφεύγει τον πόνο. Στην παιδική ηλικία, ο άνθρωπος βιώνει τις πρώτες του εμπειρίες, οι οποίες και καθορίζουν τη διαμόρφωση της προσωπικότητας του κάθε ατόμου.\nΜία επιπλέον αρχή είναι η τοπογραφική σκοπιά της προσωπικότητας, δηλαδή κατά πόσο το συνειδητό κομμάτι της ψυχής επηρεάζεται από το υποσυνείδητο, το οποίο σύμφωνα με τον Freud κρύβει όλες τις αλήθειες που ο άνθρωπος φοβάται να παραδεχτεί. Επίσης, για τον Freud κάθε γεγονός που συμβαίνει δεν είναι τυχαίο και όλα έχουν μία μυστηριακή σύνδεση μεταξύ τους (ντετερμινισμός).\nΟ Freud έκανε λόγο και για τις γενετήσιες ορμές, όπως αυτή του έρωτα και του θανάτου και το ένστικτο της ζωής αλλά και για τη σπουδαιότητα της παιδικής ηλικίας αφού σε αυτήν γεννιούνται κατά τη γνώμη του όλες οι επιθυμίες, οι νευρώσεις και οι διαταραχές από την έλλειψη ικανοποίησης του παιδιού καθώς μεγαλώνει βασικών του αναγκών.\nΣύμφωνα με τον Freud ο άνθρωπος από την πρώτη στιγμή της γέννησής του διέρχεται κάποια στάδια ανάπτυξης και ο απώτερος σκοπός του είναι να ικανοποιήσει τις βιολογικές αλλά και σεξουαλικές του ανάγκες, τη λεγόμενη σεξουαλική ορμή (libido).\nΤα στάδια αυτά είναι τα εξής:\n1. Το στοματικό στάδιο: έως το 1ο έτος της ηλικίας. Το παιδί δέχεται ευχαρίστηση με το στόμα κυρίως μέσω του θηλασμού και ικανοποιεί την ανάγκη του για τροφή. Τυχόν καθήλωση στο στάδιο αυτό (μη ικανοποίηση) προκαλεί στην ενήλικη ζωή εξάρτηση από το κάπνισμα, το φαγητό, το φιλί. Το παιδί ενδιαφέρεται μόνο για τον εαυτό του και αναγνωρίζει τους άλλους μόνο με την προσφορά τους.\n2. Το πρωκτικό στάδιο: 2-3 ετών. Το παιδί αποκτά απόλαυση και ευχαρίστηση από τον πρωκτό και πρέπει να αποκτήσει τον έλεγχο των σφιγκτήρων (ενούρηση, εγκόπρηση). Το παιδί χαρακτηρίζεται από την τάση του για αυτονομία και ανεξαρτησία και παρουσιάζει έναν αρνητισμό. Η καθήλωση στο στάδιο αυτό μπορεί να οδηγήσει σε υπερβολική αγάπη για την τάξη και την καθαριότητα, ενδιαφέρον για την οικονομία και τη φιλαργυρία, καθώς και υπερβολική ισχυρογνωμοσύνης\n3. Το φαλλικό στάδιο: 3-7 ετών. Το παιδί αρχίζει να κατανοεί τις διαφορές των δύο φύλων σχετικά με τα γεννητικά όργανα. Αρχίζει, επίσης να προσκολλάται στον γονέα του αντίθετου φύλου και το αγόρι αναπτύσσει το οιδιπόδειο σύμπλεγμα και θέλει να παντρευτεί τη μητέρα του, ενώ το κορίτσι θέλει να παντρευτεί τον πατέρα του (σύμπλεγμα της Ηλέκτρας). Καθήλωση για τους άνδρες σημαίνει φαλλοκρατική συμπεριφορά ή επιδειξία ενώ για τις γυναίκες είναι σύνηθες φαινόμενο η υστερική συμπεριφορά.\n4. Το στάδιο της λανθάνουσας σεξουαλικότητας: 7-11 ετών. Το παιδί αρχίζει να κατανοεί καλύτερα τον κόσμο γύρω του και να αποκτά γνώσεις και κοινωνικές δεξιότητες.\n5. Το γεννητικό στάδιο: στην εφηβεία. Το άτομο αρχίζει να συναναστρέφεται άτομα του αντίθετου φύλου και να προωθεί την κοινωνικοποίησή του. Συχνά η εφηβεία θεωρείται δύσκολη ηλικία, καθώς επανέρχονται ζητήματα που δεν έχουν επιλυθεί σε προηγούμενα στάδια


Η... πατέντα των ανεμβολίαστων υγειονομικών για να μην εμβολιαστούν! - ΘΕΜΑ...ΥΓΕΙΑΣ\nHome / Unlabelled / Η... πατέντα των ανεμβολίαστων υγειονομικών για να μην εμβολιαστούν!\nΤα χρονικά περιθώρια για τους ανεμβολίαστους υγειονομικούς στενεύουν όμως θολό παραμένει το τοπίο για αυτούς που δηλώνουν νοσήσαντες από κορονοϊό.\nΚαι αυτό γιατί για τουλάχιστον 6 μήνες δεν θα χρειαστεί να κάνουν το εμβόλιο κατά του κορονοϊού άρα και δεν θα βγουν σε αναστολή.\n«Όταν λέμε ανεμβολίαστοι είναι ένας μεγάλος αριθμός σ’ αυτούς τους 1.000 και πλέον συναδέλφους είναι συνάδελφοι που έχουν νοσήσει και έχουν υψηλό αριθμό αντισωμάτων», λέει ο Πέτρος Κετικίδης, πρόεδρος εργαζομένων νοσοκομείου Γ. Γεννηματάς.\nΤο «self» rapid test\nΗ διαδικασία, όπως αποκαλύπτει το LIVE NEWS, είναι εξαιρετικά εύκολη. Οι γιατροί μπορούν να δηλώσουν τον εαυτό τους θετικό με ένα απλό rapid test, το οποίο μάλιστα συχνά διενεργούν οι ίδιοι.\n«Φυσικά μπορείς να το κάνεις και μόνος σου. Έχουμε κάνει πολλές φορές μόνοι μας τα τεστ. Όταν έχεις κάνει εκατοντάδες τεστ μπορείς να το κάνεις και μόνος σου», λέει ο Παύλος Μαλινδρέτος, νεφρολόγος, Πρόεδρος Νοσοκομειακών Γιατρών Μαγνησίας.\nΣτη συνέχεια, μόνοι τους και πάλι θα δηλώσουν το αποτέλεσμα στην ειδική πλατφόρμα.\n«Αυτή τη στιγμή ναι μπορώ να το δηλώσω και μόνος μου το ραπιντ όμως μόνο. Γιατί αν βγει θετικό θα πρέπει μετά να γίνει το πιο πολύπλοκο, το PCR, το οποίο όμως δεν μπορώ να το δηλώσω μόνος μου. Θα πρέπει να γίνει από τον συνάδελφο που είναι πιστοποιημένος για κάτι τέτοιο».\nΗ εξακρίβωση αυτή μέσω ενός μοριακού ελέγχου όμως, συχνά παραλείπεται και η υποβολή ενός θετικού rapid τεστ επαρκεί για την έκδοση πιστοποιητικού νόσησης 20 μέρες αργότερα.\n«Είχα θετικό rapid test»\nΑυτό ακριβώς συνέβη και με τη διευθύντρια της νεφρολογικής κλινικής του Αρεταίειου, Ειρήνη Γράψα, η οποία δεν έχει εμβολιαστεί.\nΣτις αρχές του Αυγούστου, μόνη της έκανε στον εαυτό της ένα rapid test κι όπως λέει στο LIVE NEWS, βγήκε θετικό.\nΑφού το δήλωσε ως όφειλε στην ειδική πλατφόρμα, σήμερα περιμένει το πράσινο φως προκειμένου να μην εμβολιαστεί, κάτι που ούτως ή άλλως δεν επιθυμεί.\n«Έχω θετικοποιηθεί, έχω δει συμπτώματα και βάσει αυτού θα προσπαθήσω να βγω εκτός υποχρεωτικότητος. Πριν από 20 μέρες είχα ένα θετικό τεστ και μετά βέβαια ούτε συμπτώματα, έμεινα καραντίνα στο σπίτι και μετά το επόμενο ήταν αρνητικό».\nΣε περίπτωση που δε θεωρηθεί επαρκές θα αναγκαστεί, όπως λέει, να υποβληθεί στον εμβολιασμό που δεν επιθυμεί.\n«Κοιτάξτε, αν δεν δεχτούνε τη βεβαίωση αυτή, που θα τη δεχτούνε απ’ ό,τι μου είπανε στο νοσοκομείο, εντάξει δεν ξέρω, αναστολή δεν μπορώ να κάνω γιατί είμαι υπεύθυνη και σε πάρα πολλά άτομα. Θα υποχρεωθώ να κάνω το εμβόλιο έως την τελευταία μέρα. Εγώ θα κάνω το εμβόλιο αν δεν το δεχτούνε γιατί λυπάμαι τους ασθενείς μου, αν δεν είχα αυτήν την υποχρέωση απέναντί τους θα παραιτούμουν».\nΓια την 65χρονη καθηγήτρια νεφρολογίας ο εμβολιασμός δεν μπορεί να είναι υποχρεωτικός πολλώ δε μάλλον για το εμβόλιο του κορονοϊού.\n«Θεωρώ ότι τα εμβόλια γίνονται σε αυτούς που τα χρειάζονται και όχι σε αυτούς που δεν τα χρειάζονται. Το χρειάζονται οι ασθενείς μας, αυτοί που έχουν υποκείμενο νόσημα, οι παχύσαρκοι, αυτοί που έχουν πρόβλημα πραγματικά και δυσκολεύονται άμα νοσήσουν να πεθάνουνε. Ηλικίες δεν υπάρχουν, και παιδιά τα οποία μπορεί να είναι άρρωστα, να έχουν ένα πρόβλημα σωματικό, μπορεί να κάνουνε».\nΠάντως παραμένει αναπάντητο το πώς θα πιστοποιείται πέραν πάσης αμφιβολίας η νόσηση του εκάστοτε υγειονομικού. Αν οι επιστήμονες θεωρούν ότι επαρκεί ένα ράπιντ, ή εναλλακτικά ένα τεστ αντισωμάτων μετά την ανάρρωση.


Ενίσχυση της κερδοφορίας του ΟΤΕ το 2018 - Προτεινόμενο μέρισμα 0,46 ευρώ ανα μετοχή - TomorrowNews\nΕνίσχυση της κερδοφορίας του ΟΤΕ το 2018 - Προτεινόμενο μέρισμα 0,46 ευρώ ανα μετοχή\nΕπίσης, με βαση την ανακοίνωση οικονομικών αποτελεσμάτων της εταιρείας για το δ´τρίμηνο και το έτος 2018, τα ενοποιημένα έσοδα του Ομίλου OTE το δ´τρίμηνο διαμορφώθηκαν σε 973 εκατ. ευρώ, συμπεριλαμβανομένης μείωσης κατά 24,1 εκατ. ευρώ στα έσοδα της Ρουμανίας. Η προσαρμοσμένη κερδοφορία EBITDA του Ομίλου μειώθηκε κατά 2,6% στο τρίμηνο, σε 325,2 εκατ. ευρώ Στην Ελλάδα, η προσαρμοσμένη κερδοφορία EBITDA σημείωσε αύξηση κατά 2,6%, με το προσαρμοσμένο περιθώριο EBITDA να ανέρχεται σε 40,8% αυξημένο κατά 30 μονάδες βάσης. Ο Όμιλος κατέγραψε λειτουργικά κέρδη προ χρηματοοικονομικών και επενδυτικών δραστηριοτήτων (EBIT) ύψους 114,4 εκατ. ευρώ, σε σύγκριση με 52,6 εκατ. ευρώ το δ' τρίμηνο του 2017. Τα προσαρμοσμένα κέρδη αυξήθηκαν κατά 28,3% και ανήλθαν σε 53,1 εκατ. ευρώ στο δ' τρίμηνο του 2018, από 41,4 εκατ. ευρώ πέρσι. Ο προσαρμοσμένος καθαρός δανεισμός του Ομίλου στις 31 Δεκεμβρίου 2018 ήταν 0,7 δισ. ευρώ και αντιστοιχεί σε 0,6 φορές το ετήσιο προσαρμοσμένο ΕΒΙTDA.\nΣτην Ελλάδα, το δ´τρίμηνο του 2018 τα συνολικά έσοδα αυξήθηκαν κατά 1,9% σε 736,4 εκατ. ευρώ και η προσαρμοσμένη κερδοφορία EBITDA αυξήθηκε στο τρίμηνο κατά 2,6%, και ανήλθε στα 300,5 εκατ. ευρώ. Ο ΟΤΕ κατέγραψε 39.000 καθαρές νέες συνδέσεις ευρυζωνικών υπηρεσιών λιανικής κατά το Δ' τρίμηνο, με τον συνολικό αριθμό πελατών ευρυζωνικών υπηρεσιών να ανέρχεται σε 1.896.000. Οι ευρυζωνικές υπηρεσίες υψηλών ταχυτήτων οπτικής ίνας της εταιρείας συνέχισαν να σημειώνουν πρόοδο, προσελκύοντας 49.000 συνδρομητές στο τρίμηνο. Σε 531.000 ανήλθαν οι συνδρομητές ή το 28% της συνδρομητικής βάσης ευρυζωνικών υπηρεσιών λιανικής του ΟΤΕ, που επέλεξαν τις συγκεκριμένες υπηρεσίες στο τέλος του έτους. Η τηλεόραση σημείωσε ένα ακόμη τρίμηνο ανάπτυξης, με καθαρές προσθήκες 8.000 συνδρομητών. Στις 31 Δεκεμβρίου 2018, ο συνολικός αριθμός των συνδρομητών COSMOTE TV ήταν 542.000, αυξημένος κατά 3,3% σε ετήσια βάση. Τα έσοδα από υπηρεσίες κινητής τηλεφωνίας κατά το τρίμηνο παρουσίασαν μείωση 5,8%, λόγω υιοθέτησης των ΔΠΧΑ 15. Εξαιρώντας τον συγκεκριμένο παράγοντα, τα έσοδα από υπηρεσίες κινητής τηλεφωνίας μειώθηκαν κατά 2,9%.\nΣχολιάζοντας τα αποτελέσματα του δ' τριμήνου και του έτους 2018, ο Πρόεδρος και Διευθύνων Σύμβουλος του Ομίλου ΟΤΕ, κ. Mιχάλης Τσαμάζ, ανέφερε: «Είμαι ικανοποιημένος με όσα πετύχαμε το 2018. Διατηρήσαμε τα έσοδά μας σταθερά και ενισχύσαμε την κερδοφορία μας. Επενδύσαμε στο μέλλον και στις υπηρεσίες που θέλουν οι πελάτες μας, ενώ παράλληλα ενισχύσαμε τις ταμειακές μας ροές τηρώντας τις υποσχέσεις μας στις αγορές. Στην Ελλάδα, τα ετήσια έσοδα και το EBITDA αυξήθηκαν κατά 1,5% και 4% αντίστοιχα, χάρη στην ενίσχυση των επιδόσεών μας σε βασικούς τομείς της λειτουργίας μας: στις υπηρεσίες ευρυζωνικότητας και οπτικής ίνας, στη συνδρομητική τηλεόραση, στην κίνηση δεδομένων κινητής, στη διείσδυση του mobile app, καθώς και στη διαχείριση του κόστους. Τα αποτελέσματα στη Ρουμανία αντικατοπτρίζουν έκτακτες προβλέψεις και μέτρα που ελήφθησαν για την επαναφορά της εταιρείας σε σταθερή πορεία».


Πέμπτη, 10 Φεβρουαρίου 2022 19:42\nΜε την παρέα του ''Σίτι'' στα γενέθλια του Αλεξόπουλου ο Γιώργος Φώσκολος\nΜπορεί να έχει κάνει παύση από το κυκλαδίτικο ποδόσφαιρο, όμως ο Γιώργος Φώσκολος δύσκολα αποχωρίζεται την παραγοντική ζωή, έχοντας πλέον επεκταθεί στην πρωτεύουσα.\nΣάββατο, 09 Οκτωβρίου 2021 21:53\nΦιλική νίκη με διακριθέντες τους Μιλεντίγιεβιτς και Χάρο ο ΑΠΑΣ Nάξου στο “Σίτι\nΤην δική τους παράδοση φαίνεται πως δημιουργούν οι ναξιώτικες ομάδες μπάσκετ όταν αντιμετωπίζουν, ακόμη και σε φιλική αναμέτρηση, σωματεία στα δυτικά προάστεια του νομού Αττικής…\nΚυριακή, 19 Σεπτεμβρίου 2021 13:36\nΞεκίνησαν τα φιλικά με διπλή αναμέτρηση κόντρα στο Αιγάλεω για τον Πανναξιακό ΑΟΝ\nΜε απολογισμό μία ισοπαλία και μία ήττα ολοκληρώθηκαν χθες τα πρώτα φιλικά της γυναικείας ομάδας του Πανναξιακού ΑΟΝ με αντίπαλο την ομάδα του Αιγάλεω που αγωνίζεται στην Pre League.\nΤρίτη, 20 Ιουλίου 2021 19:24\nΗ Διοίκηση και σύσσωμη η οικογένεια της ΠΑΕ Αιγαλεω 1931 εκφράζουν θερμά συλλυπητήρια στην οικογένεια και τους οικείους του παλαίμαχου ποδοσφαιριστή της ομάδας μας Δημήτρη Παπαϊωάννου που έφυγε αιφνιδίως από τη ζωή.\nΤο Αιγάλεω επιστρέφει στη Super League 2 μετά από 14 χρόνια και ο Παναγιώτης Δουφεξής κάνει τον απολογισμό των τελευταίων δύο ετών. Λένε ότι «το καλό πράγμα αργεί να γίνει» και στην ΠΑΕ Αιγάλεω δούλεψαν πάρα πολύ για να επιστρέψει η ομάδα στη Super League 2 με πολύ κόπο και ιδρώτα, όπως μας τόνισε χαρακτηριστικά ο Παναγιώτης Δουφεξής.


Pati La Morera, El Masnou - Κριτικές εστιατορίων - TripAdvisor\nPati La Morera: Εστιατόρια στην περιοχή\nEl Masnou: Πίτσα εστιατόρια\nEl Masnou: Όλες οι δραστηριότητες\nΔραστηριότητες κοντά σε: Pati La Morera\n) Νο 13 από 55 στην κατηγορία Εστιατόρια για: El Masnou €€ - €€€ Μεσογειακή, Ισπανική, Κατάλληλο για χορτοφάγους\nCarrer Italia 83, 08320 El Masnou, Ισπανία\nΤο εστιατόριο Pati La Morera δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΥπέροχο φαγητό, φιλόξενο και φιλικό οικοδεσπότες\nΑπίστευτο φαγητό και υπέροχη εξυπηρέτηση!\nΚαλό δημιουργικότητα σε λογική τιμή!\nΥπέροχο μέρος σε Masnou\nΩραία αλλά όχι τόσο εντυπωσιακή όσο η υπερβολική προβολή\nΜεγάλη ανακάλυψη ... μη αναμενόμενη αξία.\nΟ Luca Magican\nΕστιατόριο ιταλικού στυλ στα σύνορα\nΛάβετε γρήγορα απαντήσεις από το προσωπικό του Pati La Morera και από προηγούμενους επισκέπτες.\nΔιεύθυνση: Carrer Italia 83, 08320 El Masnou, Ισπανία\nΑριθμός τηλεφώνου: +34 931 80 53 28


Μητσοτάκης: Προαγοράσαμε 25 εκατ. δόσεις εμβολίων – Θέλουμε να ανοίξουμε την αγορά - Daily Magazine Η καθημερινή συνήθεια\nΕπίθεση κατά του Αλέξη Τσίπρα εξαπέλυσε ο πρωθυπουργός Κυριάκος Μητσοτάκης για τη στάση του ΣΥΡΙΖΑ απέναντι στους χειρισμούς της κυβέρνησης για την πανδημία. Ο κ. Μητσοτάκης τόνισε επίσης πως η Ελλάδα έχει προαγοράσει 25 εκατ. δόσεις εμβολίων, σημείωσε πως είναι πρόθεση της κυβέρνησης να ανοίξει το λιανεμπόριο, έστω και με ραντεβού. Επιχείρησε επίσης να κλείσει τα σενάρια περί πρόωρων εκλογών τονίζοντας πως «πρόθεσή του είναι η κυβέρνηση να εξαντλήσει την τετραετία», ενώ σχετικά με τα ελληνοτουρκικά διαμήνυσε πως η μόνη διαφορά που θα συζητηθεί είναι ο καθορισμός θαλασσίων ζωνών.


Θύελλα αντιδράσεων προκαλεί το δημοψήφισμα | paokremounia\nΘύελλα αντιδράσεων προκαλεί το δημοψήφισμα\nΘύελλα αντιδράσεων από τα κόμματα της αντιπολίτευσης, σοβαρούς τριγμούς στην Κ.Ο. του ΠΑΣΟΚ και σύγχυση στην κοινωνία, έχει προκαλέσει η απόφαση της κυβέρνησης να ζητήσει ψήφο εμπιστοσύνης και να προχωρήσει στη διεξαγωγή δημοψηφίσματος μόλις καταρτιστεί η νέα δανειακή σύμβαση εν όψει της υλοποίησης της συμφωνίας της προηγούμενης εβδομάδας στις Βρυξέλλες.\nΕίναι πλέον πασιφανές ότι αν και ο ίδιος ο Γιώργος Παπανδρέου απέρριψε τις εκλογές, μιλώντας στην Κ.Ο. του ΠΑΣΟΚ, ανοίγει πλέον ο δρόμος για πρόωρη προσφυγή στις κάλπες, σε περίπτωση αρνητικής απάντησης στο δίλημμα του δημοψηφίσματος.\nΣύμφωνα με δηλώσεις του υπουργού Εσωτερικών κ. Χ. Καστανίδη, το δημοψήφισμα θα γίνει στις αρχές Ιανουαρίου όταν θα είναι έτοιμη η δανειακή σύμβαση και προτού αυτή πάει στη Βουλή για ψήφιση. Αν το δημοψήφισμα προηγηθεί της κατάθεσης στη Βουλή της νέας δανειακής σύμβασης για να είναι το αποτέλεσμά του δεσμευτικό θα πρέπει να συμμετέχει σε αυτό το 40% των πολιτών. Αν πραγματοποιηθεί μετά τότε χρειάζεται συμμετοχή του 50% των ψηφοφόρων και έγκριση από 180 βουλευτές. Υπό το βάρος των τελευταίων εξελίξεων, η σημερινή συζήτηση στη Βουλή ματαιώνεται και αύριο Τετάρτη θα αρχίσει η συζήτηση για την παροχή ψήφου εμπιστοσύνης στην κυβέρνηση η οποία θα ολοκληρωθεί την Παρασκευή.\nΑπό την ώρα της ανακοίνωσης της διεξαγωγής δημοψηφίσματος, πληθαίνουν οι φωνές περί της συνταγματικότητάς του, καθώς έχει ως αντικείμενο δημοσιονομικά θέματα. Οι αντιδρώντες στη διεξαγωγή του ισχυρίζονται ότι είναι πολιτικά ανεφάρμοστο και οικονομικά και πολιτικά επικίνδυνο.\nΕίναι προφανές ότι ο πρωθυπουργός φέρνει το θέμα του δημοψηφίσματος τώρα, για να βγει από τη δύσκολη θέση στην οποία τον έχουν φέρει τα κόμματα της αντιπολίτευσης, ελπίζοντας να καταφέρει να «περάσει» τη νέα δανειακή σύμβαση με τις «πλάτες» του λαού.\nΗ απόφασή του βασίζεται στο σκεπτικό ότι αν επιχειρήσει να περάσει τη σύμβαση από τη Βουλή, ΝΔ, ΚΚΕ και ΣΥΡΙΖΑ θα τον κατηγορήσουν ότι το ΠΑΣΟΚ «καταστρέφει τη χώρα».\nΤην ίδια ώρα τα κόμματα της αντιπολίτευσης θα έχουν βγει από τη δύσκολη θέση, αφού η σύμβαση θα επικυρωθεί με ψήφους μόνο του ΠΑΣΟΚ, ώστε και να ληφθούν τα σκληρά και απαραίτητα μέτρα αλλά και να μην αναλάβουν το πολιτικό κόστος.\n« Τα αποτελέσματα του Champions League\nΠαίζουν με την αγωνία μας »


Ο Δήμος Σερρών συμμετέχει στη δράση Linguaphone - Επιλογές\nΟ Δήμος Σερρών συμμετέχει στη δράση Linguaphone\nΈχοντας ως στόχο την παροχή στους δημότες του ανταγωνιστικών πλεονεκτημάτων και ίσων ευκαιριών, ο Δήμος Σερρών συμμετέχει στη δράση Linguaphone.\nΠρόκειται για ένα καινοτόμο πρόγραμμα εκμάθησης της Αγγλικής, που, μέσω της επιδότησης του Δήμου Σερρών, δίνει τη δυνατότητα στους οικονομικά ασθενέστερους δημότες μας και σε άλλες ευπαθείς ομάδες, να αποκτήσουν ετήσια συνδρομή στην πλατφόρμα digital school της Linguaphone.\nΤο πρόγραμμα, απευθύνεται σε ενηλίκους και ανηλίκους, οι οποίοι, παρακολουθώντας 300 ώρες e-learning, θα έχουν το δικαίωμα να αποκτήσουν τίτλο πιστοποιημένης επάρκειας με εξετάσεις, κάτι που θα αποτελέσει εισιτήριο για την είσοδό τους στην αγορά εργασίας.\nΗ συμμετοχή του Δήμου Σερρών στο Linguaphone, εγκρίθηκε ομόφωνα στη συνεδρίαση του Δ.Σ. της Τετάρτης, 23 Οκτωβρίου, έπειτα από εισήγηση της αρμόδιας Αντιδημάρχου Κοινωνικής Μέριμνας, Υγείας και Πολιτισμού, Σωτηρίας Πάνου.\nTags: Linguaphone, ΠΑΝΟΥ ΣΩΤΗΡΙΑ\nΧαλάει έως το Σάββατο ο καιρός με βροχές, τοπικές καταιγίδες και χαλαζοπτώσεις


Όλα τα μωρά κλαίνε. Τα περισσότερα παιδιά κλαίνε πολύ από την ηλικία των δυο εβδομάδων έως την ηλικία των δυο μηνών. Κάποια κλαίνε περισσότερο από άλλα, ενώ άλλα κλαίνε για περισσότερη ώρα από άλλα. Για πολλούς νέους γονείς, το κλάμα είναι μια από τις πιο αγχωτικές όψεις του μεγαλώματος ενός νεογέννητου μωρού.\nΣυνήθως, οι νέοι γονείς μπορούν να αναζητήσουν κοινωνική στήριξη ή εξωτερική βοήθεια ? αλλά τι συμβαίνει τώρα, όταν είμαστε όλοι περιορισμένοι στις κινήσεις και τις επαφές μας; Τι συμβαίνει όταν οι παππούδες δεν μπορούν να έρθουν στο σπίτι να βοηθήσουν ή όταν οι φίλοι δεν μπορούν να περάσουν για έναν καφέ; Τι συμβαίνει όταν οι οικογένειες έρχονται ξαφνικά αντιμέτωπες με αιφνίδιες απώλειες εργασίας, με απώλεια βρεφονηπιακών σταθμών και με άλλους περιορισμούς ως αποτέλεσμα της πανδημίας COVID-19; Ο παιδίατρος Robert Sege,MD, PhD, FAAP προτείνει τα ακόλουθα:\nΔοκιμάστε όλα τα ηρεμιστικά τρικ. Τα μωρά που κλαίνε θέλουν να τα ηρεμήσουν. Μπορεί να χρειαστεί να προσπαθήστε διάφορα πράγματα, ξανά και ξανά, πριν ηρεμήσουν. Προσπαθήστε να τα πάρετε αγκαλιά, να τα ταΐσετε, να τα λικνίσετε, να τους τραγουδήσετε. Αν αυτά δεν λειτουργήσουν, αφήστε το μωρό κάτω και κάντε ένα διάλειμμα. Βεβαιωθείτε ότι το παιδί σας βρίσκεται σε ασφαλές περιβάλλον (ξαπλωμένο σε σταθερή επιφάνεια μακριά από κουβέρτες, μαξιλάρια και άλλα σκεπάσματα).\nΔώστε προσοχή στις δικές σας ανάγκες. Η πρόκληση για τις καινούριες μητέρες σίγουρα μπορεί να φαίνεται σαρωτική. Ξεκουραστείτε όσο πιο συχνά μπορείτε ? προσπαθήστε να κοιμάστε όποτε κοιμάται το μωρό. Ακούστε τη μουσική σας, τηλεφωνήστε σε έναν φίλο σας, πιείτε μια κούπα τσάι ή απλώς χαλαρώστε.\nΣυνδεθείτε με άλλους. Η κοινωνική αποστασιοποίηση την περίοδο της πανδημίας μπορεί να οδηγεί σε απομόνωση. Δοκιμάστε βιντεοκλήσεις ή τα μέσα κοινωνικής δικτύωσης για να παραμείνετε σε επαφή. Αν είστε φίλος ή συγγενής που δέχεται ένα τέτοιο τηλεφώνημα, ακούστε πρώτα πριν προσφέρετε συμβουλές. Σκεφτείτε ότι βρίσκεστε μαζί με τον νέο γονέα, σκεφτείτε ότι έχουν γείρει στον ώμο σας και ότι τους προσφέρετε στήριξη χωρίς λόγια. Έχοντας την εικόνα αυτή στο μυαλό σας μπορεί να σας βοηθήσει να παρέχετε την κοινωνική στήριξη που όλοι οι νέοι γονείς χρειάζονται.\nΧρησιμοποιήστε τους «βοηθούς» σας. Ενθαρρύνετε τα μεγαλύτερα παιδιά σας να συνεισφέρουν ως οι ξεχωριστοί βοηθοί σας, ώστε να μπορούν να βοηθούν με τρόπο αναπτυξιακά κατάλληλο για την ηλικία τους.\nΑναζητήστε βοήθεια. Η κατάθλιψη είναι πολύ κοινή ψυχική νόσος. Αν έχετε ιστορικό κατάθλιψης πριν τη γέννηση του παιδιού σας, μπορεί να βρίσκεστε σε υψηλότερο κίνδυνο για επιλόχεια κατάθλιψη. Μιλήστε με κάποιον ειδικό νωρίτερα παρά καθυστερημένα για να σας βοηθήσει να προβλέψετε αυτήν τη δυνητική κατάσταση. Πολλοί γιατροί, νοσηλευτές και επαγγελματίες ψυχικής υγείας παρέχουν «επισκέψεις» μέσω ηλεκτρονικών πλατφορμών και είναι δυνατόν να σας βοηθήσουν μέσω κάμερας ή τηλεφώνου.\nΕπικοινωνήστε. Αν είστε φίλος, συγγενής ή γείτονας μιας οικογένειας με νεογνό, αύτη είναι η στιγμή να επικοινωνήστε. Σκεφτείτε τους τρόπους που μπορείτε να βοηθήσετε. Εκτός από την κοινωνική στήριξη, μπορείτε να αγοράσετε πάνες ή άλλες προμήθειες για το μωρό; Μπορείτε να πάτε κάποια τρόφιμα ή κεράσματα για τα αδερφάκια ή τους ενήλικες; Μπορείτε να ασφάλεια να πάτε τα μεγαλύτερα παιδιά μια βόλτα στην παιδική χαρά; Ίσως να μπορούν να έρθουν μαζί σας, όταν πάτε βόλτα το σκύλο.\nΒοηθήστε έναν συνάδελφο. Αν είστε συνάδελφος κάποιου γονέα που επιστρέφει στη δουλειά (ειδικά κατά τη διάρκεια της κοινωνικής αποστασιοποίησης) μετά από άδεια λοχείας, να είστε ευγενικός και υποστηρικτικός. Αν δείτε ή ακούσετε το μωρό στην κλήση, πείτε γειά!\nΟ παιδίατρός σας είναι εδώ για να βοηθήσει. Ποτέ μη διστάσετε να ζητήσετε τη συμβουλή του. Ο παιδίατρός σας είναι μια άριστη πηγή για σας, ώστε να κατανοήσετε τις ανάγκες του μωρού και τις δικές σας, συμπεριλαμβανομένων εκείνων που σχετίζονται με την επιλόχεια κατάθλιψη.


NewsIT Καιρος Καιρος: Ερχεται… αγριεμενη η Βικτωρια\nΡαγδαία επιδείνωση θα παρουσιάσει από το μεσημέρι ο καιρός.\nΗ κακοκαιρία “Βικτώρια” έρχεται… με άγριες διαθέσεις από τα δυτικά.\nΠου θα χτυπήσει.\nΜε το έκτακτο δελτίο που εξέδωσε από χθες η ΕΜΥ να είναι σε ισχύ, τις επόμενες ώρες ο καιρός θα αλλάξει «πρόσωπο». Η «Βικτώρια» φέρνει μαζί της ισχυρές βροχές και καταιγίδες, φαινόμενα που θα συνοδεύονται από χαλαζοπτώσεις και θυελλώδεις νοτιάδες, που κατά τόπους στο Ιόνιο θα φτάσουν και τα 10 μποφόρ!\nClick4more: Έτσι θα “χτυπήσει” η “Βικτώρια”!\nΟι πρώτες περιοχές που θα πληγούν από το βαθύ βαρομετρικό χαμηλό που έρχεται από τη Σαρδηνία θα είναι εκείνες στη δυτική Ελλάδα. Σταδιακά, η κακοκαιρία θα μετακινηθεί προς τα ανατολικά και αναμένεται, αύριο, να φτάσει έως και την Αττική.\nΑύριο Τετάρτη (13.11.2019) η θερμοκρασία θα σημειώσει πτώση, ενώ ευνοείται και η μεταφορά σκόνης.\nΟ καιρός αύριο Τετάρτη 13-11-2019\nΕΚΤΑΚΤΟ ΔΕΛΤΙΟ ΚΑΙΡΟΥΚΑΙΡΟΣΚΑΙΡΟΣ ΑΥΡΙΟΚΑΙΡΟΣ ΠΡΟΓΝΩΣΗΚΑΙΡΟΣ ΣΗΜΕΡΑΚΑΚΟΚΑΙΡΙΑ


ΔΟΚΙΜΗ: φουσκωτό Grand S 370NL - Boat & Fishing\nΑΡΧΙΚΗ / ΣΚΑΦΟΣ / ΦΟΥΣΚΩΤΑ / ΔΟΚΙΜΗ: φουσκωτό Grand S 370NL\nΜε µήκος αντίστοιχο του ονόµατός του, το Grand Silver 3.70 NL αποτελεί θα λέγαµε την «λύση στην κρίση» αφού καταφέρνει να τα συνδυάσει όλα, design, λειτουργικότητα, πλεύση, ασφάλεια και φυσικά οικονοµία τόσο στην αγορά όσο και την χρήση.\nΜε 20 ίππους στον καθρέπτη, και µε το πλανάρισµα να έρχεται αβίαστα σχεδόν µε µηδενικό ορθοπλώρισµα (την καλύτερη συµπεριφορά πλαναρίσµατος που έχουµε δει σε RIB κάτω των 4 µέτρων και χωρίς flaps) θα ξεχάσετε τι σηµαίνει κατανάλωση. Αυτός είναι και ένας βασικός λόγος που αρκετοί αναζήτησαν το επόµενό τους σκάφος σε αυτά τα µέτρα, παρότι στο παρελθόν είχαν µεγαλύτερα. Το συγκεκριµένο είναι ένα νέο µοντέλο της Grand σχεδιασµένο σύµφωνα µε τις απαιτήσεις της εποχής και την αυξηµένη ζήτηση για µικρά και λειτουργικά RIB, τα οποία υπερτερούν και για το γεγονός ότι παρέχουν ασφάλεια παρά το µικρό µήκος τους.\nΟι χώροι του δεν θυµίζουν σε τίποτα ότι βρισκόµαστε σε ένα RIB κάτω από τα 4 µέτρα. Έχει ένα ιδιαίτερα έξυπνο κατάστρωµα αφού οι σχεδιαστές του κατάφεραν να τα «χωρέσουν» όλα και µε το παραπάνω, κάθισµα – ταµπούκι πλώρης, κονσόλα µε µπροστινό κάθισµα, άνετο καναπέ – αµπάρι για τον κυβερνήτη και χώρο λίγο πριν τον καθρέπτη για την σεντίνα, όπου µπορούµε να τοποθετήσουµε κάποια ακόµα πράγµατα όπως ένα µικρό ψυγείο ή άλλα απαραίτητα όπως σχοινιά κλπ.\nΕπιπλέον οι αεροθάλαµοι εξέχουν αρκετά από τον καθρέπτη λειτουργώντας σαν flaps και παράλληλα διατηρούν την σωστή ευθύγραµµη πλεύση τους ακόµα και όταν στρίψουµε απότοµα το τιµόνι. Στην απόληξή τους έχουν σκαλοπάτι από GRP και διαθέτουν εσωτερική ενίσχυση συγκόλλησης, ενώ στην πλώρη παρατηρούµε ότι για την αποφυγή καρφώµατος σε συνθήκες κυµατισµού, ανασηκώνονται δίνοντας παράλληλα και µια πιο «επιθετική» σπορ εµφάνιση.\nΗ κονσόλα διαθέτει λειτουργική θέση, έχοντας µία κλίση προς τον κυβερνήτη ώστε να χειρίζεται το σκάφος χωρίς να χρειάζεται να σκύβει ιδιαίτερα. Για τον ίδιο λόγο το κάθισµα διακυβέρνησης έχει αρνητική κλίση ώστε να µην εµποδίζουν τα πόδια µας. Υπάρχει χώρος για την τοποθέτηση GPS / βυθόµετρου στην οροφή, ενώ επιπλέον έχει χώρο για να µπουν χωνευτά ραδιοcd και ηχεία, όπως έχει εξοπλίσει η Leadmar, η εταιρία που τα εισάγει, και το συγκεκριµένο 370 της δοκιµής. To κάθισµα του κυβερνήτη διαθέτει και πλάτη για άνεση και ασφάλεια η οποία µπορεί να αφαιρεθεί αν χρειαστεί.\nΣτο καθρέπτη µπορούµε να τοποθετήσουµε εξωλέµβια κοντού άξονα από 10 ως 30 ίππους. Ο 20αρης της Tohatsu ήταν στην πράξη αρκετός για να ταξιδέψουµε σωστά ενώ σύµφωνα µε την εταιρία η σχεδίαση της γάστρας επιτρέπει το πλανάρισµα ακόµα και µε 10 ή 15 ίππους κινητήρα αφού είναι ιδιαίτερα ελαφρύ, 110 κιλά.\nΤο Grand S 370 NL είναι λοιπόν µία θαυµάσια επιλογή για όποιον θέλει να διατηρήσει την επαφή µε την θάλασσα, το ψάρεµα και την αναψυχή, µε ελάχιστο κόστος χρήσης. Είναι ετοιµοπαράδοτο στην Ελληνική αντιπροσωπεία της Grand στη χώρα µας, την εταιρία Leadmar όπου και θα απευθυνθείτε για περισσότερες λεπτοµέρειες. Η προσιτή τιµή απόκτησης είναι άλλη µια έκπληξη.\nRIB Φουσκωτά Tender Grand Leadmar Φουσκωτό Μικρά Φουσκωτά


Reboot του Friday the 13th με παραγωγό τον LeBron James - Unboxholics.com\nReboot του Friday the 13th με παραγωγό τον LeBron James\nΟ σούπερσταρ των Lakers ετοιμάζει τα επόμενα βήματά του στο Hollywood\nΤο αποκλειστικό ρεπορτάζ του Bloody Disgusting αποκαλύπτει τις προσπάθειες αναβίωσης του Παρασκευή και 13 από μια εταιρία παραγωγής-έκπληξη. Και αυτό διότι ο LeBron James θέλει να επισκεφθεί το Crystal Lake μετά το Los Angeles και τους Lakers. Σύμφωνα με τις πληροφορίες, η εταιρία παραγωγής του σούπερσταρ του NBA, Springhill Entertainment, βρίσκεται σε διαπραγματεύσεις με την Vertigo Entertainment για την παραγωγή ενός reboot του Friday the 13th.\nΗ περίπτωση της επιστροφής του Jason Voorhees δεν είναι καθόλου απίθανη, ιδιαίτερα τώρα που το τεράστιο άνοιγμα του νέου Halloween (πάνω από $70 εκ. στις ΗΠΑ) έχει στρώσει το έδαφος για αυτό το ενδεχόμενο.\nΗ άγνωστη πτυχή για τον Lebron που ίσως να μην ξέρατε είναι πως ο ίδιος του λατρεύει το franchise Friday the 13th, τόσο που μια φορά οδηγούσε φορώντας την εμβληματική χόκεϊ μάσκα του Jason. Σαφέστατα και δηλώνει επίσης μεγάλος fan του είδους των ταινιών τρόμου και το εκφράζει στα social media του:\nΕν αναμονή λοιπόν των εξελίξεων σχετικά με το νέο Friday the 13th.\nTags: lebron james producer friday the 13th reboot springhill entertainment friday the 13th: the game\nΟ LeBron James παρουσίασε τις νέες φανέλες του Space Jam 2 και δίχασαν το κοινό (ΒΙΝΤΕΟ)\nΟι LeBron James και Adam Sandler ετοιμάζουν μια δική τους άκρως μπασκετική ταινία\nΟ LeBron James αποκάλυψε τον τίτλο και την πρώτη αφίσα του Space Jam 2


Αμορτισέρ ανάρτησης αέρα πίσω Audi Allroad A6 C5 4B-Arnott, AS-3223\nΑμορτισέρ ανάρτησης αέρα πίσω Audi Allroad A6 C5 4B-Arnott\n324.17 € without VAT\nOriginal part number : AS-3223\nΠλήρως συναρμολογημένο και έτοιμο για εγκατάστασηΑμορτισέρ ανάρτησης αέρα πίσω Audi Allroad A6 C5 4B-Anott κατασκευασμένο για Audi A6 2000-2005 allroad quattro (σασί C5). Αυτό το Αμορτισέρ ανάρτησης αέρα πίσω Audi Allroad A6 C5 4B-Anott συναρμολογείται με ένα προσαρμοσμένο αμορτισέρ διπλού σωλήνα και αερόσακο βαρέως τύπου, Generation I Anott με ελαστικό περίβλημα πολλαπλών στρώσεων που κατασκευάζεται από την Continental ContiTech. Το Αμορτισέρ ανάρτησης αέρα πίσω Audi Allroad A6 C5 4B-Anott είναι κατασκευασμένο από υψηλής ποιότητας αλουμίνιο και συναρμολογείται χρησιμοποιώντας ψηφιακό έλεγχο προγράμματος.\nΑυτό το καθολικό Αμορτισέρ ανάρτησης αέρα πίσω Audi Allroad A6 C5 4B-Anott, που ταιριάζει τόσο στην αριστερή όσο και στη δεξιά πλευρά, έχει σχεδιαστεί και συναρμολογηθεί στις ΗΠΑ. Το Αμορτισέρ ανάρτησης αέρα πίσω Audi Allroad A6 C5 4B-Anott λειτουργεί με τη λειτουργία αυτόματης ισοπέδωσης του αυτοκινήτου. 2 χρόνια εγγύηση Anott.\nΧαρακτηριστικό του Αμορτισέρ ανάρτησης αέρα πίσω Audi Allroad A6 C5 4B-Anott:\nΑμορτισέρ ανάρτησης αέρα πίσω Audi Allroad A6 C5 4B-Anott Μπορεί να εγκατασταθεί στα εξής αυτοκίνητα:\nΑμορτισέρ ανάρτησης αέρα πίσω Audi Allroad A6 C5 4B-Anott αντικαταστήστε τον αρχικό αριθμό:\nΑμορτισέρ ανάρτησης αέρα Εμπρός Audi Allroad A6 C5 4B-Arnott\nOriginal part number : AS-3222


United Airlines - Κρατήσεις σε αεροπορικά εισιτήρια & πτήσεις από Αθήνα.\nΗ αεροπορική εταιρεία United Airlines ιδρύθηκε το μακρινό 1926 και πρωτολειτούργησε ως εταιρεία παροχής ταχυδρομικών υπηρεσιών. Ιδρυτής της United Airlines είναι ο Walter Varney. Ο Walter Varney αρχικά ίδρυσε τις αεροπορικές εταιρείες Varney Air Lines το 1926 και Varney Speed Lines το 1934, εταιρείες που τελικά ονομάστηκαν United Airlines και Continental Airlines αντίστοιχα. Η σημερινή έδρα της αεροπορικής εταιρείας United Airlines είναι το Σικάγο στην πολιτεία του Ιλινόις των Ηνωμένων Πολιτειών της Αμερικής.\nΗ United Airlines αποτελεί μια πρωτοπόρο αεροπορική εταιρεία γεγονός που αποδεικνύεται από την ιστορία της. Το πρώτο περιοδικό που εκδόθηκε και διανεμήθηκε στον αέρα ήταν το Mainliner το 1957 το οποίο αποτελεί το πρώτο παγκοσμίως περιοδικό πτήσεως. Τηλεόραση στον ουρανό! Η αεροπορική εταιρεία των Ηνωμένων Πολιτειών της Αμερικής, United Airlines καινοτομεί ξανά την δεκαετία του 1960 προσφέροντας στο επιβατικό της κοινό την δυνατότητα να παρακολουθούν σε απευθείας μετάδοση τηλεόραση.\nΟρόσημο στην ιστορία της United Airlines αποτελεί η συμμετοχή της μαζί με τις αεροπορικές εταιρείες Lufthansa, Air Canada, Thai International και SAS (Scandinavian Airlines) στην ίδρυση της πρώτης παγκόσμιας συμμαχίας αεροπορικών εταιρειών που ακούει στο όνομα Star Alliance.\nΑξίζει να αναφερθεί ότι η United Airlines παρέχει πρόγραμμα ανταμοιβής επιβατών μέσω του προγράμματος Mileage Plus στους πελάτες της. Χρησιμοποιώντας κάποιος την κάρτα μέλους της United Airlines, Mileage Plus μπορεί να κερδίσει μίλια για μελλοντικά ταξίδια, δραστηριότητες, εμπειρίες, δείπνα κλπ.\nΗ United Airlines απασχολεί 88.000 υπαλλήλους ανά τον κόσμο και εξυπηρετεί περισσότερους από 158.000.000 επιβάτες ανά έτος.\nΤο κοινό που θα επιλέξει την United Airlines για την μεταφορά του, θα έχει την δυνατότητα να αποφασίσει ανάμεσα σε 353 προορισμούς σε 48 χώρες. Οι ημερήσιες πτήσεις της εταιρίας ανέρχονται στις 4.800.\nΔιαθέτει στόλο που ξεπερνά τα 770 αεροσκάφη. Τα αεροσκάφη που συναντάμε στην United Airlines είναι τύπου Airbus, Boeing, McDonell Douglas,Douglas.\nΗ United Airlines προσφέρει από Ελλάδα:\nΑεροπορικά εισιτήρια για πτήσεις από Αθήνα προς τη Νέα Υόρκη στις Ηνωμένες Πολιτείες της Αμερικής.\nΑεροπορικά εισιτήρια για πτήσεις από Αθήνα προς το Σαν Φρανσίσκο στις Ηνωμένες Πολιτείες της Αμερικής.\nΑεροπορικά εισιτήρια για πτήσεις από Αθήνα προς την Ουάσιγκτον στις Ηνωμένες Πολιτείες της Αμερικής.\nΑεροπορικά εισιτήρια για πτήσεις από Αθήνα προς το Σικάγο στις Ηνωμένες Πολιτείες της Αμερικής.\nΑεροπορικά εισιτήρια για πτήσεις από Αθήνα προς το Λος Άντζελες στις Ηνωμένες Πολιτείες της Αμερικής.\nΑεροπορικά εισιτήρια για πτήσεις από Αθήνα προς το Ορλάντο στις Ηνωμένες Πολιτείες της Αμερικής.\nΑεροπορικά εισιτήρια για πτήσεις από Αθήνα προς τη Βοστώνη στις Ηνωμένες Πολιτείες της Αμερικής.\nΑεροπορικά εισιτήρια για πτήσεις από Αθήνα προς τη Ζυρίχη στην Ελβετία.\nΑεροπορικά εισιτήρια για πτήσεις από Αθήνα προς το Μόναχο στη Γερμανία.\nΗ αμερικάνικη αεροπορική εταιρεία United Airlines παρέχει ασφαλή και ποιοτικά αεροπορικά ταξίδια. Μερικά από τα σλόγκαν που έχει επιλέξει για να προωθήσει τις υπηρεσίες της είναι το “Fly the Friendly Skies”, το “It’s time to fly”, το “Let’s fly together” και πρόσφατα το “Connecting people. Uniting the world”.\nUnited Airlines αεροπορικά εισιτήρια.\nΗ United Airlines έχει διακριθεί:\nΩς μια από τις κορυφαίες αεροπορικές εταιρείες που στηρίζουν εμπράκτως τα δικαιώματα της LGBT (lesbian, gay, bisexual, and transgender) κοινότητας από το περιοδικό Work Life Matters.\nΜε βραβείο “Επιχειρηματικής ηγεσίας” το 2013, βραβείο το οποίο απονεμήθηκε σε εταιρείες που επιδεικνύουν ηγετικό ρόλο και πρωτοστατούν σε θέματα που σχετίζονται με τα δικαιώματα των ομοφυλόφιλων.\nΩς κορυφαία επιχείρηση για την LGBT Economic Empowerment δηλαδή οικονομική ενδυνάμωση των μελών της κοινότητας LGBT από το Affinity Inc Magazine, το 2015 και το 2016\nΜην το σκέφτεστε άλλο! Απολαύστε μια μοναδική ταξιδιωτική εμπειρία, επιλέγοντας την αεροπορική εταιρεία United Airlines, ταξιδεύοντας σε ένα από τους προορισμούς που η εταιρεία προσφέρει ανά τον κόσμο, κάνοντας την κράτηση σας για αεροπορικά εισιτήρια μέσα από το worldcitizen.gr.\nPosted in: Αεροπορικές εταιρείες | Tagged: United Airlines, Αεροπορικά εισιτήρια United Airlines, Κρατήσεις αεροπορικών εισιτηρίων United Airlines


Έως και 7 χρόνια η ολοκλήρωση του κάθετου άξονα, αν αυτός τελικά γίνει, η εκτίμηση του Στυλιανίδη - ΦΩΝΗ ΤΗΣ ΡΟΔΟΠΗΣ\nΈως και 7 χρόνια η ολοκλήρωση του κάθετου άξονα, αν αυτός τελικά γίνει, η εκτίμηση του Στυλιανίδη\nΤον κώδωνα του κινδύνου για το έργο του κάθετου άξονα Κομοτηνής – Νυμφαίας έκρουσε ο Ευριπίδης Στυλιανίδης, όσον αφορά την πορεία υλοποίησης του.\n«Μέχρι σήμερα υλοποιείται το βόρειο τμήμα του, αλλά πρόκειται στην ουσία για έργο το οποίο εμείς είχαμε δρομολογήσει και απλά η τωρινή κυβέρνηση υλοποιεί» είπε ο κ. Στυλιανίδης για να προσθέσει «δεν πειράζει, ας κόψουν και τις κορδέλες, αρκεί το έργο να γίνει».\nΠάντως, ο κ. Στυλιανίδης εξέφρασε τις αμφιβολίες του για την υλοποίηση του νότιου τμήματος. «Κινδυνεύει είτε να ολοκληρωθεί με μεγάλη καθυστέρηση, 3-7 ετών, λόγω δικαστικών διενέξεων ή άλλων παρεμβάσεων, είτε να μην υλοποιηθεί καθόλου» είπε ο βουλευτής Ροδόπης.\nΜάλιστα, ο Ευριπίδης Στυλιανίδης τόνισε ότι το έργο πρέπει να υλοποιηθεί άμεσα, καθώς από αυτό εξαρτάται η βιωσιμότητα σημαντικών βιομηχανιών της ΒΙΠΕ Κομοτηνής. «Υπάρχουν επιχειρήσεις, οι οποίες έχουν ανάγκη το δρόμο είτε για την προμήθεια φθηνής πρώτης ύλης είτε για εξαγωγή παραγόμενων προϊόντων στη Βουλγαρία. Αν δεν γίνει το έργο άμεσα, οι βιομηχανίες αυτές θα κλείσουν σύντομα. Ήδη άρχισαν σε μερικές οι απολύσεις» τόνισε ο πρώην Υπουργός, ο οποίος δήλωσε ότι η κυβέρνηση έχει παγώσει ήδη τις πληρωμές στην κατασκευαστική εταιρεία ενώ άνοιξε ήδη και ο διάλογος για την επαναχάραξη του νότιου τμήματος, που θα συνδέει τον ανατολικό κόμβο Κομοτηνής με την Πάνδροσο.\nΑρχίζουν σιγά – σιγά οι «κωλοτούμπες» για την επένδυση χρυσού


Review Προϊόντα από το ηλεκτρονικό κατάστημα parfimo.gr mommycool\nΓυναικα, Ομορφια 18 February 2021 <13 March 2021\nΑυτό το μήνα δοκίμασα για μια ακόμα φορά εξαιρετικά προϊόντα από το online κατάστημα parfimo.gr.\nShower Gel (αφρόλουτρο) και bath sponge ( σφουγγάρι) Gabriela salvete. Αυτή την εταιρεία την εμπιστεύομαι. Έχω δοκιμάσει όλο το μακιγιάζ της και έμεινα πολύ ευχαριστημένη. Μπορείς να διαβάσεις το άρθρο που είχα γράψει Γνωρίζουμε την εταιρεία Gabriella Salvete. Tο αφρόλουτρο έχει ένα καταπληκτικό άρωμα raspberry και αφήνει μια διακριτική μυρωδιά στην επιδερμίδα χωρίς να την αφυδατώνει. Το σφουγγάρι το πήρα σε χρώμα φούξια . Υπάρχει σε πολλές αποχρώσεις για να διαλέξεις αυτή που σου ταιριάζει.\nΤο σφουγγάρι και την οδοντόβουρτσα πρέπει να τα αλλάζεις κάθε 2-3 μήνες!\nΣετ clensing charcoal toothpaste με ενεργό άνθρακα xpel . H εταιρία Xpel προσφέρει ποιοτικά προϊόντα τα οποία είναι κατασκευασμένα από φυσικά συστατικά και δεν έχουν δοκιμαστεί σε ζώα. Η μάρκα προσφέρει προϊόντα εξαιρετικής ποιότητας. Το συγκεκριμένο σετ αποτελείτε από μια οδοντόβουρτσα και μια οδοντόκρεμα. Η Οδοντόβουρτσα είναι φτιαγμένη με τέτοιο τρόπο ώστε να απομακρύνει την πλάκα και τα βακτηρίδια ενώ συγχρόνως χαρίζει λευκότερο χαμόγελο! Η οδοντόκρεμα προσφέρει καθαρή γεμάτη φρεσκάδα αναπνοή και λευκαίνει άμεσα και φυσικά τα δόντια!\nΒερνίκι νυχιών enamel gabriella Salvete και ασετόν xpel το οποίο αφαιρεί και απλό βερνίκι αλλά και ημιμόνιμο. Τα βερνίκια της Gabriella τα έχω ξανα δοκιμάσει και έχω μείνει αρκετά ευχαριστημένη. Στεγνώνουν γρήγορα και αν περάσεις και top coat μπορεί να σου κρατήσει και μια εβδομάδα! Ιδανικό για γυναίκες που κάνουν δουλειές και τους χαλάει γρήγορα το μανικιούρ!\nΣετ wet and wild για μακιγιάζ ματιών!\nΠεριλαμβάνει ότι χρειάζεσαι για να κάνεις ένα εντυπωσιακό μακιγιάζ στα μάτια! Μια παλέτα σκιών με 4 τέσσερις γήινες αποχρώσεις την οποία θα λατρέψεις. Μία μάσκαρα για να δώσεις extra όγκο αλλά και να τονίσεις τις κάτω βλεφαρίδες σου. Ένα eyeliner μαύρο σε πρακτική συσκευασία σαν μαρκαδόρος για να μπορείς εύκολα να το δουλέψεις! Όλα τα προϊόντα βρίσκονται σε ένα πρακτικό νεσεσέρ για να τα έχεις πάντα μαζί σου. Καταπληκτική ιδέα για δώρο στην φίλη σου!\nMake up Gabriella Salvete matte . Χρειαζόμουν ένα make up και επειδή έχω λιπαρή επιδερμίδα πήρα το συγκεκριμένο make up που προσφέρει ματ αποτέλεσμα. Είναι ελαφρύ σαν make up δεν βαραίνει την επιδερμίδα μου και έχει μέτρια κάλυψη. Ιδανικό για λιπαρές επιδερμίδες και για καθημερινό μακιγιάζ.\nΚραγιόν Rimmel 200. Αγαπάω τα κραγιόν και ειδικά αυτά που είναι και ενυδατικά. Επέλεξα μια απόχρωση η οποία θεωρώ ταιριάζει σε όλες τις γυναίκες και μπορεί να φορεθεί όλες τις ώρες! Δες την συλλογή και απέκτησε τα όλα στην καλύτερη τιμή.\nΤο parfimo.gr είναι ένα ηλεκτρονικό κατάστημα και επίσημος εκπρόσωπος για την Ελλάδα μιας μεγάλης Τσέχικης εταιρείας και απαρτίζεται από 20 ηλεκτρονικά καταστήματα σε όλη την Ευρώπη! Η εταιρεία προσφέρει μόνο αυθεντικά αρώματα και επώνυμα καλλυντικά από όλες τις μάρκες και στις καλύτερες τιμές τις αγοράς! Μια επίσκεψη θα σε πείσει!\nΒρες τα πάντα στο www.parfimo.gr\nΆρωμα όλα όσα πρέπει να γνωρίζεις\nΤα απαραίτητα προϊόντα για το χειμώνα\nparfimo, καλλυντικά, Ομορφιά\nΚαλοκαίρι αλλιώς… «Μαμά, μπαμπά θα πάμε διακοπές; Τι παραμένει ίδιο και τι...\nΠως να κάνεις τις σκέψεις συμμαχό σου\nPrevious articleΠροτάσεις μακιγιάζ για τον Άγιο Βαλεντίνο\nNext articleΒιβλίο: Μπορείς να δεις με τα δικά μου μάτια;\n0 replies on “Review προϊόντων από το online κατάστημα Parfimo.gr”


Πολιτική Απορρήτου | Nautilus Bay Hotel\nΠισίνα & Bar\nΔιαμέρισμα με πλαϊνή θέα στη θάλασσα\nSuperior Studio με θέα στη θάλασσα\nΥγεία & ΑσφάλειαΕΝΗΜΕΡΩΣΗ\nΠληροφορίες για τα προσωπικά σας δεδομένα\nΗ παρούσα ιστοσελίδα www.nautilusbay.gr είναι ιδιοκτησία του:\nNautilus Bay Hotel - Γεώργιος Β. Μαζαράκης\nΚαστέλι, Κίσσαμος, Τ.Κ. 73400\nΤηλ.: (0030) 28220-22250\nFax: (0030) 28220-22259\nΗ ιστοσελίδα δεν υποχρεούται να έχει Υπεύθυνο Προστασίας Δεδομένων. Σε περίπτωση που έχετε ερωτήσεις, απορίες ή ανησυχίες σχετικά με την προστασία της ιδιωτικότητάς σας, παρακαλούμε μη διστάσετε να επικοινωνήσετε μαζί μας είτε μέσω της φόρμας επικοινωνίας είτε μέσω άμεσης αποστολής μηνύματος ηλεκτρονικού ταχυδρομείου στο info@nautilusbay.gr.\nΗ παροχή προσωπικών δεδομένων στην ιστοσελίδα μας γίνεται σε μια τελείως εθελοντική βάση. Αν επιλέξετε να μην παρέχετε τις ζητούμενες πληροφορίες, ενδέχεται να μην είναι διαθέσιμες βασικές λειτουργίες της ιστοσελίδας. Σε ορισμένες περιπτώσεις, μόνο όσοι μας έχουν υποβάλει τα απαιτούμενα προσωπικά δεδομένα είναι σε θέση να επικοινωνήσουν μαζί μας μέσω της Φόρμας Επικοινωνίας, ή να εκδηλώσουν κάποιο ενδιαφέρον.\nΠαρέχουμε τη δυνατότητα να διατηρήσετε τον έλεγχο των δεδομένων σας. Οι επιλογές που έχετε περιλαμβάνουν την εμφάνιση και την επεξεργασία των δεδομένων σας.\nΕάν κάποια από τις πληροφορίες που μας δώσατε άλλαξε, π.χ. αν αλλάξετε τη διεύθυνση ηλεκτρονικού ταχυδρομείου, αν θέλετε να αλλάξετε άλλα στοιχεία επικοινωνίας, ενημερώστε μας στέλνοντας ένα μήνυμα ηλεκτρονικού ταχυδρομείου που περιγράφει τις αλλαγές στο: info@nautilusbay.gr\nΓράφοντας μας στο: info@nautilusbay.gr, μπορείτε να ζητήσετε λεπτομέρειες για τις σχετικές με εσάς πληροφορίες που διαθέτουμε και επεξεργαζόμαστε και τους σκοπούς για τους οποίους χρησιμοποιούνται.\nΕπίσης μπορείτε να στείλετε το αίτημά σας στη διεύθυνση: info@nautilusbay.gr. Χωρίς αδικαιολόγητη καθυστέρηση της παραλαβής του αιτήματός σας, θα συμμορφωθούμε με το αίτημά σας. Εάν, για οποιονδήποτε λόγο, δεν μπορούμε να συμμορφωθούμε με το αίτημά σας και θα επικοινωνήσουμε μαζί σας.\nΣε ειδικές περιστάσεις, έχετε το δικαίωμα να τερματίσετε την επεξεργασία των προσωπικών σας δεδομένων. Μπορείτε να επικοινωνήσετε μαζί μας στη διεύθυνση: info@nautilusbay.gr\nΈχετε το δικαίωμα να λάβετε τα προσωπικά σας δεδομένα (που αφορούν μόνο εσάς) σε δομημένη, ευρέως χρησιμοποιούμενη και αναγνώσιμη μορφή από συσκευές ("φορητότητα δεδομένων") και έχετε το δικαίωμα να μεταφέρετε αυτά τα δεδομένα σε άλλον υπεύθυνο επεξεργασίας δεδομένων.\nΜπορείτε να ζητήσετε τη μεταφορά των δεδομένων σας, επικοινωνώντας μαζί μας στη διεύθυνση: info@nautilusbay.gr. Χωρίς αδικαιολόγητη καθυστέρηση της παραλαβής του αιτήματός σας, θα συμμορφωθούμε με το αίτημά σας. Εάν, για οποιονδήποτε λόγο, δεν μπορούμε να συμμορφωθούμε με το αίτημά σας και θα επικοινωνήσουμε μαζί σας.\nΈχετε το δικαίωμα να ζητήσετε από εμάς να μην επεξεργαστούμε τα προσωπικά σας δεδομένα όταν η επεξεργασία βασίζεται σε ένα νόμιμο συμφέρον μας. Μπορείτε να ασκήσετε το δικαίωμά σας να προβείτε σε απαγόρευση της επεξεργασίας των δεδομένων σας ανά πάσα στιγμή στέλνοντας το αίτημά σας στο: info@nautilusbay.gr.\nΣε κάθε άλλη περίπτωση, επικοινωνήστε με το info@nautilusbay.gr για να διαγράψετε τον λογαριασμό σας.\nΕπικοινωνήστε μαζί μας στο info@nautilusbay.gr για να αποσύρετε τη συγκατάθεσή σας.\nΣτο τέλος αυτού του κειμένου μπορείτε να δείτε πότε έγινε η τελευταία αναθεώρησή του. Θα ενημερώνουμε την ημερομηνία αυτού του εγγράφου κάθε φορά που γίνεται κάποια σχετική αλλαγή.\nΤο Nautilus Bay είναι ένα υπέροχο και σύγχρονο ξενοδοχείο (χτισμένο το 2010) με ευρύχωρα διαμερίσματα, χτισμένο σε μια καταπληκτική αμμώδη παραλία στον κόλπο της Κισσάμου. Βρίσκεται σε ιδανική τοποθεσία για να επισκεφθείτε μερικά από τα καλύτερα μέρη στη Μεσόγειο Θάλασσα, όπως ο Μπάλος, η Γραμβούσα, το Ελαφονήσι, τα Φαλάσαρνα και άλλα.\nΔιαμονή - Υπηρεσίες\nΠαραλία Πλάκας, Καστέλι - Κίσσαμος\nT: (0030) 28220-22250\nF: (0030) 28220-22259\n© 2022 Nautilus Bay Hotel\nΚαστέλι - Κίσσαμος\nΤ.Κ. 73400, Χσνιά


Κώστας Κουτσουρέλης: Συγγενείς, συντοπίτες, συνάδελφοι | ΝΕΟ ΠΛΑΝΟΔΙΟΝ\nΚώστας Κουτσουρέλης: Συγγενείς, συντοπίτες, συνάδελφοι\nΛένε συχνά ότι ο Έλληνας είναι ατομικιστής, ότι ενδιαφέρεται μόνο για τον εαυτό του και δεν δίνει δεκάρα για το κοινό καλό, το συλλογικό συμφέρον. Την ίδια στιγμή, ισχυρίζονται πολλοί (κάποτε και οι ίδιοι άνθρωποι) ότι η ελληνική κοινωνία δεν έχει περάσει από το στάδιο της εξατομίκευσης, ότι παραμένει δέσμια του κοινοτισμού της σε σημείο που με την κηδεμονία της να καταπιέζει, να εξουθενώνει το άτομο.\nΚαι οι δύο παρατηρήσεις είναι εν μέρει σωστές και εν μέρει λανθασμένες. Περιγράφουν εμπειρικά μια πραγματικότητα, επειδή όμως το κάνουν με απρόσφορα σχήματα, δάνεια από την Εσπερία, αδυνατούν να την αποδώσουν πειστικά. Γιατί η διάκριση που επικρατεί στην Ελλάδα δεν είναι μεταξύ γενικού και ατομικού, δημόσιου και ιδιωτικού, ολότητας και μεμονωμένου προσώπου όπως συμβαίνει στη Δύση. Η κάθετη τομή που χωρίζει την κοινωνία μας είναι μεταξύ γενικού και ατομικού συμφέροντος, από τη μια, και μερικού συμφέροντος, από την άλλη. Σε σχέση με το γενικό, δημόσιο συμφέρον, αυτό το δεύτερο, το μερικό, είναι επίσης συλλογικό, όμως αφορά πάντοτε ένα μειοψηφικό υποσύνολο της ολότητας – τέτοιο είναι λ.χ. το τοπικιστικό, το παραταξιακό, προ πάντων όμως το οικογενειακό και το συντεχνιακό συμφέρον.\nΣτενά ατομικό συμφέρον στην Ελλάδα δεν νοείται – και εδώ έχουν δίκιο όσοι επισημαίνουν το έλλειμμα εξατομικεύσεως που μας χαρακτηρίζει. Η ένταξη στη συλλογικότητα παρ’ ημίν είναι υποχρεωτική, δυνατότητα εξόδου στην ουσία δεν υφίσταται, τόσο απαγορευτικές είναι οι κυρώσεις. Κάποιες φορές αυτές οι τελευταίες περιβάλλονται ουσιαστικά ισχύ νόμου. Ο δικηγόρος ή ο δημοσιογράφος λ.χ. ο οποίος θα αντιταχθεί στην πολλοστή εξωφρενική αποχή ή απεργία που κηρύσσει ο οικείος του επαγγελματικός σύλλογος, σε αντίθεση με τον κοινό εργαζόμενο δεν έχει το δικαίωμα να αποφασίσει ο ίδιος αν θα εργαστεί ή αν θα απόσχει – η συντεχνία του έχει τον θεσμικό τρόπο να τον εξαναγκάσει να συμμορφωθεί! Αντιστοίχως, όπου τίθεται ζήτημα σύγκρουσης συμφερόντων μεταξύ ατόμου και συλλογικότητας, αυτή η τελευταία έχει σχεδόν παντού προτεραιότητα. Ο καθηγητής της Μέσης λ.χ., καίτοι διορισμένος από το ΑΣΕΠ, πειθαρχεί στα κελεύσματα της λοιπής δημοσιοϋπαλληλίας άπαξ και τεθεί θέμα απολύσεως των αναξιοκρατικά διορισμένων. Ο βιολονίστας της ΕΡΤ, που έχει περάσει από μύριες όσες οντισιόν για να προσληφθεί, βγαίνει στις ρούγες για να υπερασπιστεί τον τεχνικό ή τον διοικητικό υπάλληλο που μπήκε στον οργανισμό από την πίσω πόρτα.\nΙδίως το να ζεις στην επαρχία και να πηγαίνεις αντίδρομα σε ό,τι η τοπική κοινωνία θεωρεί θέσφατο, έχει κόστος. Ακόμη και την ψήφο εκεί, τα κόμματα (που με τη σειρά τους δεν είναι παρά διευρυμένες φαμίλιες, πολύ λίγο συγκρίσιμες με τα κόμματα στη Δύση) σε οικογενειακή βάση την υπολογίζουν, στη ζυγαριά του μικροπολιτικού πάρε-δώσε η ατομική ψήφος δεν βαραίνει. Αναλογικά πάνε και τα ρουσφέτια, κατά σόγια. Δεν διορίζεται πρόσωπο με προσόντα ή ιδιότητες ζητούμενες, η αξιοκρατία εδώ δεν παίζει τον ελάχιστο ρόλο. Διορίζεται το μέλος που η οικογένεια-πελάτισσα επιλέξει. Ακόμη και οι θέσεις εργασίες και τα προς ανάθεσιν έργα με βάση τη ζήτηση αυτών των πελατών καθορίζεται, όχι με βάση τις όποιες μετρήσιμες ανάγκες. Μουσεία, σχολεία, πανεπιστήμια, στρατόπεδα φτιάχνονται εκ των ενόντων και επί τούτου για να εξαργυρωθεί η υπόσχεση να βολευτούν τα δικά μας παιδιά ή για να μοιραστούν τα δημόσια κονδύλια στους φίλα προσκείμενους. Αν ο πολιτευτής «ρίξει» την οικογένεια, λέει η άτυπη συμφωνία που ισχύει εδώ, τότε αυτή έχει όλο το δικαίωμα στις επόμενες εκλογές να μεταναστεύσει μαζικά σ’ έναν άλλο.\nΟ γιος του Ολλανδού ή του Γερμανού βιομηχάνου ξέρει ότι το όνομά του δεν αρκεί για να του εξασφαλίσει την αναγνώριση. Ξεκινάει λοιπόν ως απλό στέλεχος ώσπου να πείσει για τις ικανότητές του. Και αν αποδειχτεί ακατάλληλος, οι ίδιοι οι οικείοι του θα του υποδείξουν να αναζητήσει αλλού την τύχη του, διότι τέτοιο είναι το δικό τους προσωπικό αλλά και το γενικό συμφέρον της εταιρείας. Όμως η ελληνική φαμίλια, η ελληνική συντεχνία, η παρέα ακόμη, είναι προστατευτική, υποστηρίζει τυφλά τα μέλη της, τα καλομαθαίνει όσο μπορεί και τους συγχωρεί προκαταβολικά κάθε τους στραβοπάτημα.\nΑν δεν θίγεται άμεσα, συγχωρεί μάλιστα ακόμη κι εκείνους που βδελύσσονται τις αξίες που εκείνη πρεσβεύει. Φτάνει βέβαια να μένουν στα λόγια. Ο εκσυγχρονιστής διανοούμενος, λ.χ., που κόπτεται για την αξιοκρατία και βγάζει πύρινους λόγους για χάρη της, στο Πανεπιστήμιό του όταν φτάσει ο κόμπος στο χτένι δεν διαφέρει απ’ τους άλλους. Κρατάει το στόμα του κλειστό, ακολουθεί την πεπατημένη και κοιτάει όπως όλοι –τί άλλο;– να βολέψει τους φίλους του.\nPosted in ΝΠ | Δοκίμια,ΝΠ | Επίκαιρα & Σχόλια,ΝΠ | Κοινωνία & Πολιτική and tagged συλλογικό συμφέρον,Κώστας Κουτσουρέλης,ατομικισμός,ελληνική κοινωνία on 26.04.2016 by il Notaro.\n← Λίλα Κονομάρα: Το διαλανθάνον παντού\nΧρήστος Μελίδης: Γράμμα στον πατέρα →


Ευρωπαϊκό Σύνταγμα - Μιχάλης Σαμπατακάκης: Όχι στη Συνθήκη της Λισσσαβώνας. Ναι σ ένα δημοκρατικό Σύνταγμα της Ε.Ε.\nΌχι στη Συνθήκη της Λισσσαβώνας. Ναι σ ένα δημοκρατικό Σύνταγμα της Ε.Ε.\nΜιχάλης Σαμπατακάκης, Αυγή της Κυριακής, 26/04/2008\nΑυτές τις μέρες συζητείται στο ελληνικό κοινοβούλιο η επικύρωση της Συνθήκης της Λισσαβώνας, που υποκαθιστά την απορριφθείσα Συνταγματική Συνθήκη. Ο ΣΥΝ και το Κόμμα Ευρωπαϊκής Αριστεράς έχουν πει "όχι" στη Συνθήκη της Λισσαβώνας και ζητάνε δημοψηφίσματα για την επικύρωσή της. Η δημόσια συζήτηση είναι πλήρως υποβαθμισμένη. Θα δοκιμάσουμε να δούμε τι είναι η νέα Συνθήκη, τι περιλαμβάνει, γιατί διαφωνούμε, καθώς και τι Ευρώπη και τι Σύνταγμα θέλουμε.\nΤι είναι η νέα Συνθήκη\nΗ Συνθήκη της Λισσαβώνας υποκαθιστά την απορριφθείσα Συνταγματική Συνθήκη. Η νέα Συνθήκη τροποποιεί τις υπάρχουσες ευρωπαϊκές συνθήκες της Ευρωπαϊκής Ένωσης και της Ευρωπαϊκής Κοινότητας. Η πρώτη είναι η Συνθήκη του Μάαστριχτ, όπως τροποποιήθηκε από τη Συνθήκη του Άμστερνταμ και τη Συνθήκη της Νίκαιας και η δεύτερη είναι η Συνθήκη της Ρώμης, όπως τροποποιήθηκε αργότερα.\nΠρόκειται ουσιαστικά για την πρόταση της Γερμανικής Προεδρίας, όπως αυτή τροποποιήθηκε και εγκρίθηκε στη Σύνοδο Κορυφής τον Ιούνιο 2007, μετά τις αντιπαραθέσεις που υπήρξαν τότε ανάμεσα στη Γερμανία και Γαλλία από τη μια πλευρά, και τη Βρετανία και Πολωνία από την άλλη. Στη συνέχεια, συζητήθηκε στη Διακυβερνητική Διάσκεψη και εγκρίθηκε και υπογράφτηκε σε Συνόδους Κορυφής.\nΗ διαδικασία επικύρωσης γίνεται μέσα στο 2008 από τα εθνικά κοινοβούλια και όχι από δημοψηφίσματα (με εξαίρεση την Ιρλανδία και ίσως τη Δανία). Θα τεθεί σε ισχύ την 1η Ιανουαρίου 2009, λίγους μήνες πριν τις Ευρωεκλογές.\nΗ νέα ευρωπαϊκή Συνθήκη είναι στην κατεύθυνση του Σχεδίου Συνταγματικής Συνθήκης.\nΠροέρχεται όμως από Διακυβερνητική Διάσκεψη και όχι από Συντακτική Συνέλευση.\nΔεν χρησιμοποιεί τον όρο Σύνταγμα και δεν υπάρχει μνεία συμβόλων της Ένωσης.\nΠροβλέπεται Πρόεδρος με θητεία δυόμισι ετών ανανεώσιμη άπαξ, αντί του εναλλασσόμενου ανά εξάμηνο.\nΔιατηρείται ο υπάρχων τίτλος Ύπατος Εκπρόσωπος αντί του Υπουργού Εξωτερικών.\nΕπεκτείνονται οι αρμοδιότητες του Ευρωκοινοβουλίου, το οποίο θα έχει 750 έδρες (αντί των 785).\nΟι αποφάσεις θα συνεχίσουν να λαμβάνονται με ομοφωνία στα θέματα κοινής εξωτερικής πολιτικής, άμυνας και ασφάλειας, κοινωνικής πολιτικής, ίδιων πόρων και αναθεώρησης των συνθηκών.\nΔιευρύνεται το πεδίο λήψης αποφάσεων με ειδική πλειοψηφία στα θέματα δικαιοσύνης και εσωτερικής ασφάλειας. Η Βρετανία και η Ιρλανδία θα έχουν τη δυνατότητα αυτοεξαίρεσης.\nΣτην κατανομή των αρμοδιοτήτων, στην Ε.Ε. θα υπάγονται τα θέματα Τελωνειακής Ένωσης, ανταγωνισμού, νομισματικής πολιτικής και εμπορίου, ενώ θα μοιράζονται τις αρμοδιότητες η Ε.Ε. και τα κράτη-μέλη στα θέματα κοινωνικής πολιτικής, ενέργειας, εσωτερικής αγοράς και έρευνας.\nΠροβλέπεται η δυνατότητα ενισχυμένης συνεργασίας από ομάδα τουλάχιστον 9 κρατών – μελών (δηλ. το 1/3), ενώ ταυτόχρονα είναι δυνατή η αυτοεξαίρεση από αποφάσεις.\nΜε υπογραφές ενός εκατομμυρίου πολιτών η Επιτροπή υποχρεούται να επεξεργαστεί σχέδιο απόφασης.\nΗ Χάρτα Θεμελιωδών Δικαιωμάτων δεν αποτελεί μέρος της Συνθήκης. Θα είναι, όμως, δεσμευτική με βάση δήλωση. Αυτοεξαιρείται η Βρετανία.\nΗ Συνθήκη δεν περιλαμβάνει τις πολιτικές ανταγωνισμού, αγοράς, γεωργίας και ΟΝΕ, αλλά τις διατηρεί στις παλιές συνθήκες όπου βρίσκονταν. Αναφέρεται, όμως, στην άκρως ανταγωνιστική οικονομία της αγοράς.\nΗ Συνθήκη δεσμεύει τα κράτη–μέλη να βελτιώσουν τις στρατιωτικές τους δυνατότητες. Θεωρεί το ΝΑΤΟ ως θεμέλιο της συλλογικής άμυνας και όργανο εφαρμογής της.\nΗ νέα Συνθήκη δεν ανταποκρίνεται στο αίτημα για περισσότερο κοινωνική, δημοκρατική και ενωμένη Ευρώπη.\nΑποτελεί μια σύντομη εκδοχή της απορριφθείσας Συνταγματικής Συνθήκης που δέσμευε την Ε.Ε. στο νεοφιλελευθερισμό, απέρριπτε την κοινωνική Ευρώπη, καλλιεργούσε τη στρατιωτικοποίηση και τους εξοπλισμούς και συντηρούσε το έλλειμμα δημοκρατίας στη λειτουργία της Ε.Ε.\nΔεν έχει δημοκρατικές εγγυήσεις, καθώς δεν προέρχεται από Συντακτική Συνέλευση με ισχυρό ρόλο του Ευρωκοινοβουλίου και των εθνικών κοινοβουλίων και δεν προβλέπονται δημοψηφίσματα για την επικύρωσής της.\nΜισό αιώνα μετά την ίδρυσή της, η Ευρωπαϊκή Ένωση δεν εμπνέει πλέον εμπιστοσύνη στους πολίτες. Οι δυνάμεις που διαχειρίστηκαν την πορεία ενοποίησης της Ευρώπης, απέτυχαν να δώσουν την αναγκαία ώθηση στο ευρωπαϊκό εγχείρημα. Οι νεοφιλελεύθερες πολιτικές με την εξάπλωση της ανεργίας και της επισφαλούς εργασίας, τη συμπίεση των μισθών και τη φτώχεια, την υποβάθμιση του κοινωνικού κράτους αλλά και το έλλειμμα δημοκρατικής λειτουργίας δημιουργούν γενικευμένη ανασφάλεια και απομακρύνουν την ΕΕ από τους πολίτες.\nΟ ΣΥΝ και το Κόμμα της Ευρωπαϊκής Αριστεράς, που εμπνέονται από έναν αριστερό ευρωπαϊσμό, θεωρούν ότι η αναζωογόνηση του ευρωπαϊκού οράματος απαιτεί ριζικά διαφορετικές πολιτικές από τις σημερινές. Πολιτικές αντίθεσης με το νεοφιλελευθερισμό. Για να ξανακερδίσει η Ε.Ε. την εμπιστοσύνη των πολιτών και να αποτελέσει ένα διαφορετικό πρότυπο στον πλανήτη. Επιδίωξή μας είναι η οικοδόμηση μιας ενωμένης, ειρηνικής, δημοκρατικής, κοινωνικής και οικολογικής Ευρώπης, ανεξάρτητης από τις ΗΠΑ.\nΣήμερα η ενοποίηση της Ευρώπης είναι περισσότερο αναγκαία από κάθε προηγούμενη περίοδο. Η απάντηση στη νεοφιλελεύθερη παγκοσμιοποίηση και την κυριαρχία των ΗΠΑ που γεννάει όλο και μεγαλύτερη ανασφάλεια, ανισότητες, πολέμους και καταστροφές στο περιβάλλον, απαιτεί όχι μόνο τη διεθνοποίηση των λαϊκών αντιστάσεων αλλά και των δημοκρατικών διαδικασιών και θεσμών. Το έδαφος γι’ αυτά είναι πρόσφορο στην Ευρώπη με τις μεγάλες παραδόσεις του εργατικού κινήματος και των κοινωνικών αγώνων που έφεραν το "ευρωπαϊκό κοινωνικό μοντέλο" και τις δημοκρατικές εγγυήσεις του κράτους δικαίου στην καρδιά του σύγχρονου ευρωπαϊκού πολιτισμού. Υπερασπιζόμαστε σταθερά τη διαδικασία ευρωπαϊκής ενοποίησης με όρους δημοκρατίας και κοινωνικής δικαιοσύνης.\nΤι Σύνταγμα θέλουμε\nΗ Ε.Ε. χρειάζεται Σύνταγμα συνώνυμο με τη δημοκρατία, την ελευθερία, την κοινωνική προστασία, την προστασία του περιβάλλοντος και τη διαφύλαξη της ειρήνης, που θα υιοθετηθεί δημοκρατικά.\nΔιεκδικούμε το μετασχηματισμό της Ε.Ε. σε μια ισχυρή πολιτική, οικονομική, κοινωνική και οικολογική ένωση που διέπεται από δημοκρατικές αρχές. Με προστασία του κοινωνικού κράτους, με θεμελιώδη δικαιώματα που έχουν δεσμευτικό χαρακτήρα. Το δικαίωμα σε μια αξιοπρεπή και ασφαλή εργασία, το δικαίωμα στην κοινωνική προστασία, το δικαίωμα της προστασίας από την εξαθλίωση και τον κοινωνικό αποκλεισμό, πρέπει να είναι εγγυημένα συνταγματικά. Με προστασία των συλλογικών διαπραγματεύσεων και συμβάσεων και το δικαίωμα της πανευρωπαϊκής γενικής απεργίας. Επιδιώκουμε ένα Σύνταγμα που θα υποχρεώνει την Ένωση και τα κράτη-μέλη να προωθούν την κοινωνική πρόνοια και την ευημερία. Η ανάπτυξη πρέπει να υπακούει σε οικολογικά κριτήρια. Όλα τα όργανα και οι θεσμοί της Ε.Ε., συμπεριλαμβανομένης της Ευρωπαϊκής Κεντρικής Τράπεζας να δεσμεύονται από αυτούς τους στόχους.\nΘέλουμε μια Ευρώπη δημοκρατική με πρωταγωνιστές τους λαούς, τους πολίτες και τα κινήματα. Οι αρμοδιότητες και ο ρόλος του Ευρωπαϊκού Κοινοβουλίου πρέπει να ενισχυθούν. Θέλουμε να διαμορφώσουμε μια Ε.Ε. ως χώρο ελευθερίας και δικαιοσύνης. Το Σύνταγμα πρέπει να εγγυάται τα ανθρώπινα δικαιώματα, τη δημοκρατία, και τις αρχές του κράτους δικαίου σε όλα τα κράτη-μέλη. Να αναγνωρίζει τα κοινωνικά και πολιτικά δικαιώματα των μεταναστών και να αποκρούει την ξενοφοβία και το ρατσισμό. Μια Ε.Ε. που θα δεσμεύεται στην επιδίωξη της ειρήνης, την προώθηση της βιώσιμης ανάπτυξης και μιας ισότιμης διεθνούς οικονομικής τάξης. Οι επιθετικοί πόλεμοι να κηρύσσονται αντισυνταγματικοί, εγκληματικοί και να επιφέρουν ποινικές κυρώσεις. Μια Ε.Ε. που θα εργάζεται για την απάλειψη των συμβατικών όπλων και των όπλων μαζικής καταστροφής.\nΟ ΣΥΝ, οργανικό μέρος της Ευρωπαϊκής Αριστεράς, λέει όχι στη Συνθήκη της Λισσαβώνας και ζητάει δημοψήφισμα για την επικύρωσή της. Αγωνίζεται για ένα ευρωπαϊκό Σύνταγμα δημοκρατικό, κοινωνικό, οικολογικό και φιλειρηνικό.\n* Ο Μιχάλης Σαμπατακάκης είναιμέλος της Π.Γ. και υπεύθυνος Ευρωπαϊκής Πολιτικής του ΣΥΝ